Parentkind - Etholiad Senedd Cymru 2021 - pam mae o’n bwysig i mi a fy mhlant?\nNaomi Williams yw Cyd-Reolwr Gyfarwyddwr Positif gyda Rhodri ab Owen. Wedi iddi ymuno â’...\n26 March, 2021 : 12:02\nAc yn sicr mae hynny wedi bod yn amlwg ym maes addysg. Yr haf diwethaf gwelwyd gwahaniaeth yn y modd deliwyd gydag arholiadau a chymwysterau ledled y DU ac rydym yn dal i weld gwahanol ddulliau o ran ailagor ysgolion ar ôl y cyfnod clo.\nY Senedd sy'n gyfrifol am addysg yng Nghymru. Felly, er mwyn sicrhau bod eich llais yn cael ei glywed o ran addysg eich plant, mae pleidleisio yn etholiad y Senedd yn hanfodol bwysig. Yn ogystal, nid rhieni ac oedolion yn unig a all bleidleisio ym mis Mai, am y tro cyntaf bydd pobl ifanc 16 a 17 oed yn gallu pleidleisio yn etholiad y Senedd ac os oes gennych chi bobl ifanc yn eu harddegau gartref sydd wedi eu heffeithio gan gynnwrf newidiadau arholiad y llynedd, rwy'n siŵr y byddan nhw eisiau cael dweud eu dweud.\nFelly, pwy yw Aelodau Senedd Cymru?\nMae yna 60 Aelod o’r Senedd (AS). Cynrychiolir pob unigolyn sy'n byw yng Nghymru gan bum aelod, sy'n cynnwys un AS etholaethol a phedwar AS rhanbarthol. Mae 40 etholaeth yng Nghymru a 5 rhanbarth, pob un â 4 aelod. Gallwch gysylltu ag unrhyw un o'r 5 AS sy'n eich cynrychioli chi.\nPryd mae'r etholiad?\nCynhelir etholiadau senedd bob pum mlynedd, gyda'r etholiad nesaf wedi'i drefnu ar gyfer 6 Mai 2021. Er mwyn pleidleisio mewn etholiad Senedd, rhaid i chi fod wedi'ch cofrestru a thros 16 oed ar ddiwrnod yr etholiad. Rhaid i chi hefyd fod yn un o'r canlynol: Dinesydd Prydeinig neu Wyddelig; dinesydd y Gymanwlad sydd â chaniatâd i aros yn y DU; yn ddinesydd o wlad yn yr UE sydd â chaniatâd i aros yn y DU; dinesydd tramor cymwys sydd â chaniatâd i ddod i mewn i'r DU neu aros yn y DU. Y dyddiad cau ar gyfer cofrestru pleidleiswyr yw dydd Llun 19 Ebrill neu os ydych yn dymuno pleidleisio trwy'r post neu ddirprwy, y dyddiad cau yw dydd Mawrth 6 Ebrill.\nAr gyfer pwy y gallaf bleidleisio?\nMae'r Senedd yn defnyddio system bleidleisio wahanol i San Steffan. Mae'r System Aelodau Ychwanegol (AMS) yn fath o gynrychiolaeth gyfrannol sy'n ethol aelodau i'r Senedd mewn dwy ffordd. Mae pob person yn cael dwy bleidlais.\nMae’r bleidlais gyntaf yn gofyn i bleidleiswyr ddewis un ymgeisydd i fod yn aelod i’w hetholaeth, yn union fel pleidleisio mewn etholiad y DU, gan ddefnyddio system gyfrif ‘Cyntaf i’r Felin’. Mae'r ail bleidlais yn gofyn i bobl ddewis un blaid. Defnyddir y bleidlais hon i ethol eich 4 AS rhanbarthol, ac mae'n dyrannu swm cyfrannol o seddi i wahanol bleidiau.\nGallwch ddarganfod pa etholaeth a rhanbarth rydych chi'n byw ynddo gan ddefnyddio darganfyddwr cod post y Senedd. Bydd ymgeiswyr yn cael eu cadarnhau ar y 9fed o Ebrill, ac yn cael eu postio ar wefan eich cyngor lleol. Cyn y dyddiad hwn, bydd pleidiau gwleidyddol hefyd yn cadarnhau eu hymgeiswyr ar eu gwefannau.\nBle alla i ddarllen eu polisïau?\nBydd pob plaid sydd gydag ymgeiswyr sy'n sefyll yn yr etholiad yn cyhoeddi eu maniffestos cyn diwrnod yr etholiad (yn gynnar ym mis Ebrill). Dyma le maen nhw'n nodi'r polisïau a'r ymrwymiadau y byddan nhw'n eu cyflwyno os ydyn nhw'n ennill digon o seddi i ffurfio Llywodraeth nesaf Cymru. Yn y cyfnod yn arwain at gyfnod etholiad, bydd sefydliadau fel Parentkind wedi ymgysylltu â phob plaid wleidyddol i rannu eu ‘gofynion’ gan y Llywodraeth nesaf a’u hannog i gynnwys eu polisïau yn eu maniffesto. Gallwch ddarllen gofynion Parentkind yma.


MARCHNAD ATEGOLRWYDD JEWELRY YIWU - Yunis International Trading Co, Ltd.\nMARCHNAD MYNEDIAD JEWELRY YIWU XINGZHONG\nDINAS MASNACH RHYNGWLADOL YIWU\nMae Marchnad Affeithwyr gemwaith Yiwu yn rhannu'n farchnad Xingzhong, Jinfuyuan Jewelry Plaza, Dinas Masnach Ryngwladol. Dilynwch ni i ddysgu am y tair Marchnad Affeithwyr Jeweley hon yn yiwu.\nO'i gymharu â Jinfuyuan Jewelry Plaza a International Trade Ciry, mae cwsmeriaid yn hoffi'r ddwy farchnad hon yn fwy na marchnad Xingzhong oherwydd ei bod yn hen farchnad Jewelry Accessries a chydag amgylchiadau gwael o gwmpas. Ond mae'n dal i ddenu llawer o gwsmeriaid yn dod yma i brynu am ei hen gyfleusterau yn gwneud y rhent yn llawer rhatach, yn arwain at bris llawer rhatach am y cynnyrch.\nMae Jinfuyuan Jewelry Plaza yn farchnad newydd o'i chymharu â 2 farchnad arall, mae wedi'i hadeiladu 2 flynedd yn ôl, yn amrywio dros tua 300 o fwthiau, mae ei graddfa yn llawer llai na Dinas Fasnach Ryngwladol Yiwu. Ond mae'r farchnad hon hefyd yn ddewis da, oherwydd yma mae'r gwasanaeth yn rhagorol, ddim mor orlawn nac mor hen â marchnad Xingzhong, er nad yw graddfa'r farchnad mor fawr.\nMae marchnad Affeithwyr Emwaith ar drydydd llawr ardal Dinas Masnach Ryngwladol disstrict1, E. Dyma'r farchnad Affeithwyr Emwaith fwyaf gyda mwy na 800 o fwthiau, yn gwerthu pob math o nwyddau, gall pobl ymchwilio i nwyddau tebyg eraill pan fyddant yn prynu'r Affeithwyr Emwaith. Mae hyn hefyd yn rheswm pam mae llawer o ddyn busnes tramor yn hoffi'r farchnad hon.


Hafan > Cyngor > Casglu Tystiolaeth\nYn ogystal â monitro cynnydd wrth gyfleu’r Strategaeth Gymunedol a Chynllun Cyflenwi 2014-18, mae ystod o weithdrefnau wedi cael eu datblygu i barhau i wella amrywiaeth y wybodaeth a’r dystiolaeth sydd ar gael i’r Bwrdd Gwasanaethau Lleol\nAsesiad Llesiant Bwrdd Gwasanaethau Lleol Bro Morgannwg\nYn unol â Deddf Llesiant Cenedlaethau’r Dyfodol (Cymru) mae BGC Bro Morgannwg wedi cynnal asesiad llesiant lleol ledled y Fro ac yn ei chymunedau. Mae BGC Bro Morgannwg wedi cytuno y bydd asesiad y Fro yn canolbwyntio ar gymunedau'r Barri, Dwyrain y Fro a Gorllewin y Fro. Mae’r asesiad yn ystyried llesiant cymdeithasol, economaidd, amgylcheddol a diwylliannol Bro Morgannwg yn ei chyfanrwydd ac yn ein cymunedau a chaiff ei ddefnyddio i lywio Cynllun Llesiant y BGC, a gaiff ei ddatblygu erbyn mis Mai 2018.\nMae’r asesiad yn adnodd gwerthfawr a fydd yn llywio’r gwaith ym mhob rhan o’r sector cyhoeddus i wella llesiant lleol ac o ran helpu darparwyr gwasanaethau i ddeall mwy am yr hyn sy’n bwysig i’n cymunedau lleol a’r berthynas rhwng gwahanol wasanaethau.\nMae’r asesiad yn ystyried amrywiaeth o ddata a gwybodaeth am y Fro sy'n seiliedig amrywiaeth o ffynonellau gan gynnwys y set data cyffredin a luniwyd gan yr Uned Data Llywodraeth Leol i gynorthwyo BGC i gyflawni’r ymarfer.\nYn ogystal â’r data a gwybodaeth, mae’r asesiad yn defnyddio canlyniadau ystod eang o waith ymgysylltu ac ymgynghori a gyflawnwyd gan bartneriaid y BGC. Mae hyn yn cynnwys canlyniadau gwaith ymgysylltu ac ymgynghori blaenorol yn ogystal â chanlyniadau ein hymgyrch ymgysylltu - 'Amser Siarad'. Mae hyn wedi cynnwys cyfres o arolygon, grwpiau ffocws a gweithdai ac mae adroddiad yn seiliedig ar ganlyniadau’r gwaith ymgysylltu wedi’i gyhoeddi ar y cyd â'r asesiad. Bydd y drafodaeth ynghylch llesiant yn ymarfer parhaus a bydd yr ymgysylltu yn parhau drwy ddatblygiad y Cynllun Llesiant.\nMae’r Asesiad Llesiant ac ystod o ddogfennau ategol ar gael isod. Mae hyn yn cynnwys crynodeb gweithredol, proffiliau cymuned a rhestr o’r adborth sydd wedi dod i law a'r newidiadau a wnaed yn dilyn yr ymgynghoriad ar yr asesiad drafft.\nCaiff yr asesiad ei lansio a'i gyhoeddi'n ffurfiol ym mis Mai 2017 ynghyd â rhagor o fanylion o'r gweithgareddau ymgysylltu ar gyfer y Cynllun Llesiant.\nAsesiad Llesiant Bro Morgannwg\nCrynodeb o Asesiad Llesiant Bro Morgannwg\nProffil o Fro Morgannwg\nProffil Cymunedol - Y Barri\nProffil Cymunedol - Dwyrain y Fro\nProffil Cymunedol - Gorllewin y Fro\nAmser Siarad (Saesneg yn Unig)\nCyfeiriadur Tystiolaeth (Saesneg yn Unig)\nMynd i'r Afael ag Anghydraddoldebau Gwybodaeth (Saesneg yn Unig)\nMae dechrau da mewn bywyd wybodaeth (Saesneg yn Unig)\nCael Dyfodol lach a Gweithgar (Saesneg yn Unig)\nBod Yn Rhan O Gymunedau Diogel a Chynhwysol (Saesneg yn Unig)\nMwyhau Cyfleoedd a Chyrhaeddiad (Saesneg yn Unig)\nEin Hamgylchedd Rhan 1 (Saesneg yn Unig)\nEin Hamgylchedd Rhan 2 (Saesneg yn Unig)\nLog Adborth (Saesneg yn Unig)\nGwybodaeth am wella ein hymgysylltiad (Saesneg yn Unig)\nGwybodaeth am ddiogelu ein hamgylchedd (Saesneg yn Unig)\nInfoBaseVale - Ystadegau Rhyngweithiol ac Adroddiadau Asesiadau Anghenion\nMae system InfoBaseVale yn darparu ystod eang o ddata ynglŷn â Bro Morgannwg. Yn eu plith mae: prif ddangosyddion y Strategaeth Gymunedol, dangosyddion tlodi’r cynllun cyflenwi a’r trefniadau monitro sy’n bodoli drwy gyfrwng cynlluniau partneriaethau a strategaethau.\nCaiff y system ei llywyddu gan Uned Ddata Llywodraeth Leol, ac mae ynddi gyfres o fapiau rhyngweithiol, tablau a siartiau. Gellir edrych ar y data fesul thema gyffredinol neu fesul canlyniad blaenoriaeth y Strategaeth Gymunedol. O dan bob pennawd canlyniad blaenoriaeth, mae pecyn o wybodaeth perfformiad ar gael, ynghyd ag offer data rhyngweithiol, adroddiadau diweddaru yr asesiad anghenion a nifer o adnoddau defnyddiol eraill.\nYr adroddiadau diweddaru asesiad anghenion sy’n darparu’r wybodaeth fwyaf cyfredol ar unrhyw adeg ar gyfer nifer o’r setiau data allweddol a nodwyd yn yr asesiad anghenion unedig a gynhaliwyd yn 2013 o dan bennawd y canlyniad blaenoriaeth hwnnw. Gellir lawrlwytho’r adroddiadau o’r system mewn amrywiaeth o fformatau.\nBydd y Grŵp Gwybodaeth Busnes yn gweithio i sicrhau bod unrhyw gasgliadau newydd sy’n codi o’r adroddiadau diweddaru’n cael eu cyfathrebu wrth y Bwrdd Gwasanaethau Lleol.\nAdroddiad Trechu Tlodi Uned Ddata Llywodraeth Leol\nUn o gasgliadau allweddol Asesiad Anghenion Unedig 2013 (gweler isod) oedd bod anghydraddoldeb ym Mro Morgannwg yn dod i’r amlwg wrth ystyried data islaw lefel ddata awdurdodau lleol. Mewn ymateb i’r casgliad hwn, cytunodd y Bwrdd Gwasanaethau Lleol gynt y dylai trechu tlodi a difreiniad fod yn ganolbwynt i Gynllun Cyflenwi 2014-18.\nYn 2015 comisiynwyd Uned Ddata Llywodraeth Leol i gynnal dadansoddiad manylach i’r difreiniad sy’n bodoli o fewn y Fro drwy astudio ystod o ddata ar lefel Ardaloedd Allbwn Arbennig o Isel. Ymhlith y data a defnyddiwyd, roedd Mynegai Amddifadedd Lluosog Cymru 2014, Cyfrifiad 2011, data sieciau tâl a data gan Adran Gwaith a Phensiynau’r Llywodraeth Ganolog. Roedd casgliadau’r adroddiad hwn yn cadarnhau bod canolbwynt y gweithredu yn y cynllun cyflenwi yn briodol.\nDadansoddiad Trechu Tlodi\nAsesiad Anghenion Unedig\nYn 2011 cynhaliodd y Bwrdd Gwasanaethau Lleol gynt asesiad anghenion unedig er mwyn ymgorffori’r canlyniadau yn nrafft Strategaeth Gymunedol 2011–21. Yn 2013, pan gododd yr angen i ddatblygu cynllun cyflenwi newydd ar gyfer 2014–18, neilltuwyd yr orchwyl o adolygu’r asesiad anghenion i’r Grŵp Gwybodaeth Busnes.\nSeiliwyd yr asesiad anghenion ar y deg canlyniad blaenoriaeth yn y Strategaeth Gymunedol, a chanolbwyntiodd y gwaith ar adfywio’r setiau data yn yr asesiad anghenion gwreiddiol, ond gan gynnwys cefndir y baslin a’r data islaw lefel y sir pan oedd hynny’n ymarferol.\nCafodd yr asesiad ei strwythuro o gylch Cyflwyniad a Chrynodeb Gweithredol, yna rhannwyd y cynnwys fesul pennod i gynnwys y setiau data a ddefnyddiwyd i asesu’r sefyllfa yn y Fro.\nCyflwyniad a Chrynodeb Gweithredol\nCanlyniad Blaenoriaeth 1 (Ymgysylltiad Cymunedol)\nCanlyniad Blaenoriaeth 2 (Gwasanaethau sy'n Blaenoriaethu'r Cwsmer)\nCanlyniad Blaenoriaeth 3 (Cynaliadwyedd)\nCanlyniad Blaenoriaeth 4 (Pobl Hŷn)\nCanlyniad Blaenoriaeth 5 (Plant a Phobl Ifanc)\nCanlyniad Blaenoriaeth 6 (Dysgu a Sgiliau)\nCanlyniad Blaenoriaeth 7 (Adfywio)\nCanlyniad Blaenoriaeth 8 (Gwireddu Potensial o fewn y Rhanbarth)\nCanlyniad Blaenoriaeth 9 (Diogelwch Cymunedol)\nCanlyniad Blaenoriaeth 10


Arloeswyr Modern #10 ‒ David Jenkins, Canolfan Cydweithredol Cymru | Wales Co-operative Centre\nCanolfan Cydweithredol Cymru Arloeswyr Modern #10 ‒ David Jenkins, Canolfan Cydweithredol Cymru\nRydym yn cynnal ymgyrch ar gyfer y Bythefnos Gydweithredol (21 Mehefin – 5 Gorffennaf) sy’n dangos cryfder ac amrywiaeth busnesau cydweithredol yng Nghymru.\nTrwy gyfrwng cyfres o flogiau, mae’r ymgyrch ‘Arloeswyr Modern’ yn tynnu sylw at faint y cwmnïau cydweithredol sydd yng Nghymru a’r mathau yn ogystal â’r sectorau y maent yn gweithredu ynddynt. Mae’n cael ei hysbrydoli gan y Rochdale Pioneers, sydd ymhlith cyndeidiau’r mudiad cydweithredol.\nMae post heddiw yn edrych ar waith David Jenkins, Cadeirydd Canolfan Cydweithredol Cymru.\n“Nid bob dydd y mae rhywun yn gofyn i chi ydych chi eisiau bod yn Arloeswr. Gallaf gofio, bron, derbyn fy mathodyn Arloesi gan y Sgowtiaid yn ôl yn yr 1960au, ond roedd hynny yn ymwneud â chlymu clymau ac adeiladu pontydd rhaff. Felly beth ydw i wedi’i wneud er mwyn haeddu derbyn y label ‘Arloeswr Cydweithredol Modern’?\nYchydig dros ddeng mlynedd ar hugain yn ôl, yn 1982, roeddwn yn Swyddog Ymchwil gyda TUC Cymru. Roedd yn gyfnod o ddirwasgiad economaidd (dyw pethau ddim yn newid rhyw lawer, nac ydynt?), ac roedd swyddi’n cael eu colli ar raddfa fawr yn y diwydiannau dur, glo a gweithgynhyrchu. Gwnaeth yr undebau llafur yr hyn y mae undebau llafur yn eu gwneud bob tro; gwnaethant ymgyrchu yn erbyn cau’r gweithleoedd a’r diswyddiadau a brwydro am iawndal ar gyfer eu haelodau pan fyddai’r frwydr i gadw’r swyddi yn cael ei cholli. Fodd bynnag, gyda’n gilydd, trwy TUC Cymru, gwnaethom ni rywbeth arall; penderfynom ni geisio cefnogi’r gweithwyr a ddiswyddwyd a’u cymunedau i greu swyddi a chyfleoedd newydd mewn mentrau cydweithredol a berchnogir gan y gweithwyr a’r gymuned. A chyda hynny, ganwyd Canolfan Cydweithredol Cymru.\nHeddiw, fel Cadeirydd Canolfan Cydweithredol Cymru, gallaf edrych yn ôl ar y tri degawd diwethaf â balchder sylweddol wrth i’r Ganolfan dyfu i fod yn sefydliad datblygu mentrau cydweithredol mwyaf a mwyaf llwyddiannus y DU. Dros y tri degawd rydym wedi bod yn gweithio gyda chymunedau ledled Cymru i hyrwyddo cynhwysiant digidol, ariannol a chymdeithasol er mwyn rhoi grym i bobl reoli eu dyfodol eu hunain trwy sefydlu busnesau cydweithredol newydd.\nGan fy mod wedi bod yn rhan o sefydlu Canolfan Cydweithredol Cymru yn yr 1980au cynnar, a chan fy mod wedi gwasanaethu fel aelod o’i Bwrdd ers y cyfnod hwnnw, gallaf ddweud â sicrwydd bod yr ymdriniaeth a ymgymerwyd gan TUC Cymru yn yr 1980au cynnar yn un arloesol heb os. Mae’n ymdriniaeth sy’n dal heb ei hail ledled Ewrop ac sy’n cynnig enghraifft o sut y gall a sut ddylai undebau llafur gymryd rôl arweiniol mewn datblygu economaidd ac wrth gefnogi modelau busnes cydweithredol.\nPan ofynnir imi beth yw ein llwyddiant pennaf, mae’n demtasiwn sôn am esiampl Glofa’r Tŵr bob tro. Pwll a chymuned lofaol a ystyriwyd yn ddiangen ac a daflwyd o’r neilltu gan Lo Prydain ond a drawsnewidiwyd gan barodrwydd y gweithlu i fuddsoddi mewn menter lofaol gydweithredol lwyddiannus. Does dim amheuaeth bod llwyddiant menter gydweithredol y Tŵr a’r diddordeb rhyngwladol sylweddol a ddenodd wedi helpu i godi ymwybyddiaeth y cyhoedd am gydweithredu a rôl Canolfan Cydweithredol Cymru.\nOnd o’m safbwynt i, llwyddiant mwy sylfaenol oedd y gallu i ddenu a chynnal cefnogaeth gan y sbectrwm gwleidyddol. Nid cyfrinach yw dweud nad oedd TUC Cymru yn disgwyl i Lywodraeth Thatcher ddarparu cefnogaeth ariannol er mwyn sefydlu Canolfan Cydweithredol Cymru. Roedd datganiad i’r wasg a oedd yn beirniadu difaterwch y Llywodraeth tuag at broblemau Cymru wedi’i ddrafftio yn barod pan wnaethom ni gyflwyno ein cynnig i Ysgrifennydd Gwladol Cymru. Ond darparu cefnogaeth ariannol a wnaethant; cefnogaeth ariannol sy’n parhau, ac a agorodd y drws ar gyfer nawdd Ewropeaidd, ac a arweiniodd y Ganolfan i gael ei gweld fel sefydliad enghreifftiol o fewn Ewrop.\nMae’r gefnogaeth barhaus y mae’r Ganolfan yn ei chael gan Lywodraeth Lafur Cynlluniad Cymru efallai yn llai o syndod, ond yn cael ei gwerthfawrogi yn yr un modd. Roeddwn i wrth fy modd ychydig flynyddoedd yn ôl pan wrandawodd y Gweinidog Busnes, Edwina Hart, ar ein hawgrymiadau a sefydlu Comisiwn Cwmnïau Cydweithredol a Chydfuddiannol, Comisiwn yr oeddwn yn falch iawn i fod yn rhan ohono, er mwyn archwilio’r potensial ar gyfer datblygiad cydweithredol yng Nghymru. Mae adroddiad y Comisiwn, a gyhoeddwyd yn gynharach eleni, yn sefydlu rôl gynyddol a chyffrous i fentrau cydweithredol a chydfuddiannol, ac rwy’n hyderus y gall bob un ohonom edrych ymlaen at weithio gyda Llywodraeth Cymru er mwyn datblygu Cymru mwy cydweithredol.\nFelly, ydy hynny yn fy ngwneud i yn “Arloeswr Cydweithredol Modern”? Nac ydy, fwy na thebyg; ond mae’n fy atgoffa mor ffodus yr ydw i wedi bod i allu bod yn rhan o weithgarwch arloesol diddorol iawn.\nWritten by Mark Smith July 2, 2014 at 7:15 am\n« Modern Pioneers #10 – David Jenkins, Wales Co-operative Centre\nModern Pioneers #11 – Kevin Edwards, AFS »


Cinio Haf 2017 - Cinio Haf\nCinio blynyddol, noswaith o adloniant ac ocsiwn er budd Ysgol Gymraeg Llundain\nCynhaliwyd ein Cinio Haf cyntaf ym mhlasdy hyfryd ‘Pembroke Lodge’, Parc Richmond yn 2017. Dymunwn ddiolch o galon i bawb a gyfrannodd mewn unrhyw ffordd tuag at lwyddiant yn achlysur.\nNoddwyr Eitemau Penodol\nGrant a Mari Howell\nEleanor a Mike Delaney\nOcsiwn a Rhoddion\nGyda John Davies, Cyfarwyddwr Buddsoddiadau gyda 'Sellar Property' yng ngofal y morthwyl, codwyd dros £6,000 yn yr ocsiwn a fe’n difyrrwyd ni oll ar yr un pryd!\nRhoddwyd eitemau tuag at yr ocsiwn neu gyfraniadau ariannol gan y canlynol:\nFfion Appleton Jones\nLondon Welsh Developments\nRhian Medi Roberts\nSara Wyn Roberts\nTomos & Lilford\nWalnut Creative & Digital\nNi ddiweddarwyd y cyflwyniadau cryno isod ers yr achlysur.\nGanwyd Osian Roberts, is-reolwr tîm pêl-droed cenedlaethol Cymru, ar Ynys Môn. Roedd yn bêl-droediwr talentog ac yn gapten tîm Ysgolion Cymru. Yn 1985 derbyniodd Ysgoloriaeth Pêl-droed i astudio am radd mewn Addysg Gorfforol ym Mhrifysgol Furman yn Ne Carolina yn yr Unol Daleithiau. Cewch mwy o’i hanes yn ei hunangofiant difyr a gyhoeddwyd yn ddiweddar, sef Môn, Cymru a’r Bêl.\nNewyddiadurwr a chyflwynydd teledu a radio yw Sean Fletcher, ac mae'n wyneb cyfarwydd ar Country File, Good Morning Britain a Rebound. Bu’n darlledu o’r Gemau Olympaidd a thwrnament pêl-droed Euro 16, ac mae’n ysgrifennu hefyd ar gyfer yr Huffington Post. Mae ef a'i wraig Luned Tonderai yn gyn-rieni yr Ysgol.\nMae Glain Dafydd yn enw cyfarwydd i nifer ohonom ers inni ei gweld ar lwyfannau Cymru yn nyddiau cynnar ei gyrfa. Ymysg amryw lwyddiannau, mae wedi ennill cystadlaethau Cerddor Ifanc Cymru Texaco, Cerddor Ifanc Gregynog a’r Rhuban Glas ddwywaith yn yr Eisteddfod Genedlaethol. Yn ogystal, enillodd Ysgoloriaeth Bryn Terfel.\nWedi cyfnod fel rheolwraig comedi ITV, penodwyd Sioned Wiliam yn Olygydd Comisiynu Comedi ar gyfer BBC Radio 4 ym mis Mawrth 2015. Mae hi’n un o gyn-famau’r Ysgol Gymraeg a mae ei hymroddiad i’r ysgol yn parhau fel aelod o Fwrdd yr ysgol ac ar bwyllgor gwaith ‘Cinio Haf’. Cafodd Sioned hyd i amser hefyd i ysgrifennu dwy nofel fachog, sef Dal i Fynd a Chwynnu.\nYmwelwch â ni ar y Cyfryngau Cymdeithasol:\nTanysgrifiwch i restr E-bost Cinio Haf.\nCinio Haf Grymuso gan WordPress


Cyflwyniad: Beth sydd yn y cwrs a sut mae ei ddefnyddio? - OpenLearn - Open University - CYM-WAM_2\nBeth sydd yn y cwrs a sut mae ei ...\nMae Beth amdana i? yn cynnwys cymysgedd o fyfyrdod personol, syniadau am sut rydym yn dysgu o fyfyrio a gweithgareddau i chi roi cynnig arnynt eich hun.\nMae'n cynnwys astudiaethau achos o ofalwyr â llawer o wahanol brofiadau o gyflogaeth, addysg a gofalu. Mae'r astudiaethau achos hyn yn tynnu sylw at amrywiaeth o deithiau personol ac yn ystyried yr amgylchiadau a'r problemau a wynebir o ganlyniad i'w rôl ofalu.\nCeir pum sesiwn o fewn y cwrs sy'n cynnwys amrywiaeth o weithgareddau i'ch helpu i fyfyrio ar y canlynol:\nSesiwn 1: Diffinio fy hun a'r ffordd rwy'n teimlo am fy sefyllfa bresennol [Tip: daliwch Ctrl a chliciwch dolen i'w agor mewn tab newydd. (Cuddio tip)]\nYm mhob un o'r pum sesiwn, fe'ch gwahoddir i gymharu eich profiadau chi â'r rhai a ddangosir a rhoi cynnig ar y tasgau unigol. Bydd pob adran yn cymryd tua awr i'w chwblhau.\nHefyd, ceir adran Rhagor o wybodaeth ar ddiwedd y cwrs, sydd â dolenni gwybodaeth a manylion cyswllt ar gyfer rhagor o adnoddau a chymorth.\nNesaf Fy Nghofnod Myfyrio


Llanfihangel-y-Pennant (Abergynolwyn) - Wicipedia\npentref a chymuned ym Meirionnydd, Gwynedd\n(Ailgyfeiriad oddi wrth Llanfihangel-y-pennant (Abergynolwyn))\nPentref bychan a chymuned yng Ngwynedd, Cymru, yw Llanfihangel-y-Pennant ( ynganiad ). Saif yn ne'r sir, heb fod ymhell o Abergynolwyn, rhwng Afon Dysynni ac Afon Cadair, ger llethrau deheuol Cadair Idris. Mae Castell y Bere, un o gadarnleoedd tywysogion Gwynedd yn y 13g, fymryn tu allan i'r pentref.\nAm y pentref arall yng Ngwynedd o'r un enw, gweler Llanfihangel-y-pennant (Cwm Pennant).\nGaned y geiriadurwr a golygydd William Owen Pughe yn y plwyf ar 7 Awst 1759. Rhodd yw prif ffenestr yr eglwys leol (gweler isod) yn 1869 i gofio am Edward Owen Pughe.\nYn 1800, cerddodd Mari Jones (neu Mary Jones) 26 milltir o Lanfihangel-y-Pennant i'r Bala i brynu Beibl Cymraeg gan y Parchedig Thomas Charles. Ysbrydolodd y digwyddiad yma Thomas Charles i sefydlu y Gymdeithas Feiblaidd Frytanaidd a Thramor.\nCynrychiolir yr ardal hon yn Senedd Cymru gan Siân Gwenllian (Plaid Cymru) ac yn Senedd y DU gan Hywel Williams (Plaid Cymru).\n1 Eglwys Sant Mihangel\nEglwys Sant MihangelGolygu\nPrif erthygl: Eglwys Sant Mihangel\nMae siâp ofal y fynwent yn dyst fod yma eglwys llawer hŷn na'r adeilad a welir heddiw, a godwyd yng nghanrif 12. Fe'i cofrestrwyd gan Cadw ar 17 Mehefin 1966 yn Radd II*, a hynny oherwydd ei hoed a nodweddion o'r Oesoedd Canol, fel y fedyddfaen, y nenfwd a'r rhan fwyaf o'i muriau. Yng nghanrif 15 codwyd estyniad ar ochr ogleddol yr eglwys: capel bychan; yno, yn 2016 roedd arddangosfa o ddogfennau'n ymwneud â Mari Jones. Ceir darlun o 1869 o Fihangel a Gabriel o bobty Crist ar y brif ffenestr y tu ôl i'r allor.\nCredir fod y fedyddfaen yn dyddio o ganrif 12 ac iddo ddod o Gastell y Bere; y tu allan i'r brif ffenestr, ceir bedd, gyda'r union yr un cerrig crwn, tebyg i golofnau.\nPoblogaeth cymuned Llanfihangel-y-Pennant (Abergynolwyn) (pob oed) (339)\nY nifer dros 3 oed sy'n siarad Cymraeg (Llanfihangel-y-Pennant (Abergynolwyn)) (174)\nY nifer sydd wedi'u geni yng Nghymru (Llanfihangel-y-Pennant (Abergynolwyn)) (162)\nY nifer mewn gwaith rhwng 16 a 74 oed(Llanfihangel-y-Pennant (Abergynolwyn)) (72)\n↑ British Place Names; adalwyd 20 Ionawr 2022\nCofeb i Mari Jones yn Llanfihangel-y-pennant (o Casglu'r Tlysau) Archifwyd 2007-03-11 yn y Peiriant Wayback.\nWedi dod o "https://cy.wikipedia.org/w/index.php?title=Llanfihangel-y-Pennant_(Abergynolwyn)&oldid=11025370"\nLast edited on 20 Ionawr 2022, at 14:06\nNewidiwyd y dudalen hon ddiwethaf ar 20 Ionawr 2022, am 14:06.


Ysgrifennydd Meddygol yn ennill gwobr gan y Bwrdd Iechyd am gefnogi cleifion sy'n siarad Cymraeg - Bwrdd Iechyd Prifysgol Betsi Cadwaladr\n› Ysgrifennydd Meddygol yn ennill gwobr gan y Bwrdd Iechyd am gefnogi cleifion sy'n siarad Cymraeg\nYsgrifennydd Meddygol yn ennill gwobr gan y Bwrdd Iechyd am gefnogi cleifion sy'n siarad Cymraeg\nMae ymdrechion ysgrifennydd meddygol i gefnogi cleifion sy'n siarad Cymraeg yn Ysbyty Glan Clwyd wedi cael eu cydnabod.\nDathlwyd ymdrechion Susan Warner, ysgrifennydd meddygol ar gyfer CMATS (Gwasanaeth Triniaeth Asesu Cyhyrysgerbydol Clinigol), i sicrhau bod cleifion sy'n siarad Cymraeg yn gallu cael mynediad at wasanaethau yn eu hiaith ddewisol gan ei chydweithwyr.\nYn sgil ei hymdrechion, enillodd Wobr y Gymraeg, a noddwyd gan Griffiths Civil Engineering, yng Ngwobrau Cyrhaeddiad blynyddol y Bwrdd Iechyd.\nMae'r gwobrau, a noddir gan Centerprise International, yn dathlu llwyddiannau rhagorol staff y GIG ar draws Gogledd Cymru.\nCafodd Susan ei henwebu am y wobr gan ei chydweithwraig, Sophie Hensey, a ddywedodd bod ei hymdrechion yn tawelu meddyliau cleifion pan maent yn ymweld ag Ysbyty Glan Clwyd am driniaeth.\nDywedodd Sophie: "Mae Sue'n eiriolwraig ar gyfer y Gymraeg.\n“Mae gennym lawer o gleifion oedrannus sy’n siaradwyr Cymraeg iaith gyntaf, sy’n teimlo’n dawel eu meddwl pan allwn ni siarad â nhw yn eu hiaith ddewisol.\n"Mae'n help i dawelu eu meddwl ac maent yn fwy hyderus pan maent yn dod atom ni.\n“Mae Sue bob amser wedi bod yn gydwybodol â chadw gwobr y Gymraeg, boed yn bersonol neu ar y ffôn, yn ystod ei 20 mlynedd yn gweithio i’r GIG yng Ngogledd Cymru.”\nDywedodd Nick Cleary, Cyfarwyddwr Gweithredoedd i Griffiths: "Rydym wrth ein boddau’n dangos cefnogaeth i wobr sy'n dathlu ymdrechion staff y GIG i gefnogi'r Gymraeg yng Ngogledd Cymru.\n"Mae ymdrechion o ddydd i ddydd Sue i sicrhau bod cleifion yng Ngogledd Cymru yn gallu cael mynediad at ofal iechyd yn eu hiaith ddewisiol yn werth eu dathlu. Llongyfarchiadau Sue."\nDerbyniodd ei chyd-enwebeion Paula Smith, Pennaeth Gwasanaethau ar gyfer Meddygfeydd Teulu a Reolir, a Jan Garnett, Pennaeth Nyrsio ar gyfer Llawfeddygaeth yn Ysbyty Glan Clwyd, ganmoliaeth uchel yn y seremoni wobrwyo.\nFe gydnabuwyd Paula am ei gwaith i gefnogi meddygfeydd teulu a reolir i ddarparu gofal i gleifion sy'n siarad Cymraeg yn Wrecsam, a Jan am gyflwyno'r cynllun Dewis Iaith yn Ysbyty Glan Clwyd.\nDywedodd Jeremy Nash, Prif Weithredwr Centerprise International: "Mae'n fraint cael bod yn brif noddwr yng Ngwobrau Cyrhaeddiad y Bwrdd Iechyd am y drydedd flwyddyn yn olynol.\n"Mae'r Gwobrau'n gyfle arbennig i gydnabod yr holl bobl wych sy'n gweithio o fewn y GIG yng Ngogledd Cymru.\n"Mae Centreprise wedi ymrwymo i gefnogi'r gymuned yng Nghymru a'r GIG yn gyfartal. Rydym wrth ein boddau’n cael ein cynrychioli yn y Gwobrau, a oedd yn ddathliad bendigedig o holl ymdrechion anhygoel y Bwrdd Iechyd a'i staff ymroddedig."


Eich Hawliau | Children's Legal Centre Wales\nMae gennych hawl i gael gofal iechyd da, yn ogstal â hawl i wneud yn siŵr eich bod yn gallu tyu datblygu'n iach i wneud yn siŵr eich bod yn gallu tyfu a datblygu’n iach\nMae’n rhaid i feddygon a staff meddygol eraill bob amser wneud yr hyn sydd orau i chi\nDdylech chi ddim cael eich trin yn annheg am unrhyw reswm wrth gael gofal meddygol\nDoes dim gwahaniaeth pam mae arnoch angen gofal meddygol, beth bynnag fo’r rheswm, mae gennych hawliau sy’n eich gwarchod chi. Mae eich hawliau’n diogelu eich preifatrwydd, yn rhoi llais i chi wrth wneud penderfyniadau am y triniaethau y byddwch chi’n eu cael, ac yn sicrhau bod gennych chi ddigon o wybodaeth i wneud y penderfyniadau cywir. Mae eich hawliau hefyd yn sicrhau, hyd yn oed os byddwch yn wael am gyfnod hir, bod eich hawliau eraill, fel eich hawliau i addysg, yn cael eu gwarchod.\nBeth mae Confensiwn y Cenhedloedd Unedig ar Hawliau’r Plentyn yn ei ddweud am fy iechyd a fy lles?\nMae Confensiwn y Cenhedloedd Unedig ar Hawliau’r Plentyn yn cyfeirio’n benodol at eich hawl i gael gofal iechyd da. Mae’n cynnwys eich iechyd corfforol a meddyliol.\nFe ddylai pob penderfyniad sy’n cael ei wneud am eich triniaeth feddygol gael ei wneud ar sail yr hyn sydd orau i chi. Ddylech chi ddim cael eich trin yn wahanol – nac yn annheg – am unrhyw reswm. Pan fydd yn rhaid gwneud penderfyniadau pwysig – ac anodd weithiau – dylid gwrando ar eich safbwynt chi. Efallai y byddwch chi’n cael gwneud y penderfyniadau pwysig ynglŷn â pha driniaeth i’w chael – neu a ddylech gael triniaeth o gwbl. Fe ddylech gael digon o wybodaeth i allu gwneud y penderfyniadau hyn gan wybod y ffeithiau i gyd.\nMae gennych hawl hefyd i gael eich diogelu rhag trais neu gamdriniaeth gan rywun sy’n gofalu amdanoch. Gallai hyn fod yn bwysig yn enwedig os oes raid i chi aros yn yr ysbyty neu yn rhywle arall lle rydych yn cael gofal.\nDyw eich hawl i gael addysg ddim yn dod i ben oherwydd eich bod yn sâl. Weithiau, efallai na fyddwch yn teimlo’n ddigon da i ddysgu, ond pan fyddwch yn teimlo’n ddigon da, fe ddylech allu parhau â’ch addysg, hyd yn oed os na allwch fynd i’r ysgol.\nYn y rhan hon o’r wefan rydym yn trafod rhai o’r materion y gallech fod eisiau eu gofyn ynglŷn â mynd at y meddyg, ac ynglŷn â gofal meddygol:\nGwneud penderfyniadau am ofal meddygol\nBeth os ydych yn anghytuno â’r meddygon neu eich rhieni/gofalwyr\nDal ati â’ch gwaith ysgol\nAros yn yr ysbyty\nCadw eich cofnodion meddygol yn breifat\nPigiadau a’r nyrs ysgol\nBeth i’w wneud os nad yw meddyg, nyrs neu rywun arall yn gofalu amdanoch yn iawn


Cafodd Eisteddfod BOBLOGAIDD ei chynnal yn rhithiol eleni oherwydd pandemig Covid-19 - Coleg Cambria\nCafodd Eisteddfod BOBLOGAIDD ei chynnal yn rhithiol eleni oherwydd pandemig Covid-19\n11th Meh 2021\nEr bod y digwyddiad hwn wedi cael ei gynnal yn rhithiol, gwnaeth 180 aelod o ddarpariaeth Dysgu Cymraeg Gogledd Ddwyrain gymryd rhan yn Eisteddfod y Dysgwyr oedd wedi’i threfnu gan Goleg Cambria a Popeth Cymraeg.\nGwnaeth ymgeiswyr gyflwyno’u gwaith a’u perfformiadau trwy gyfrwng lluniau, fideos a chlipiau sain cyn i’r beirniaid ddewis yr enillwyr. Roedd y beirniaid yn cynnwys Anni Llŷn seren S4C a oedd hefyd ar y meic y noson honno yn cyflwyno’r enillwyr.\nRoedd Jeni Harris, Rheolwr Dysgu Cymraeg ar gyfer Sir Wrecsam a Sir y Fflint wedi dotio gyda’r ffaith eu bod nhw wedi penderfynu cynnal yr Eisteddfod, er gwaethaf y ffaith eu bod nhw methu gwneud hynny mewn person.\n“Roedd hi’n noson wych, gyda 187 o bobl wedi ymuno â ni ar gyfer y digwyddiad ar-lein,” meddai Jeni.\n“Cafodd y ceisiadau eu cyflwyno ar-lein o flaen llaw a gafodd y tri gorau ym mhob categori eu harddangos yn ystod y digwyddiad trwy gyflwyniad sleidiau, yn ogystal â’r fideos a chlipiau sain gan y rhai oedd yn canu, yn adrodd ac yn actio.”\nYmhlith yr enillwyr oedd Rachel Bedwin, a enillodd y gadair am ei cherdd ar y thema Gobaith, a Gwyneth Lewis, a enillodd y wobr ryddiaith ar yr un pwnc am ei gwaith 500 gair.\nMae Dysgu Cymraeg Gogledd Ddwyrain yn un o’r darparwyr hyfforddiant iaith gorau yn y wlad, gyda dysgwyr yn byw mor bell â Chicago a Prague.\nDywed Jeni bod cynnal y digwyddiad yn rhithiol yn fwy hygyrch o lawer ac wedi i gynulleidfa hollol newydd. Ond mae hi’n edrych ymlaen at groesawu dosbarthiadau yn ôl i’r coleg ac i leoliadau cymunedol pan fydd yn ddiogel i wneud hynny.\n“Wrth ystyried y niferoedd a’r adborth positif rydyn ni wedi ei gael, mae’n bosib efallai y byddwn ni’n parhau i gynnal rhai digwyddiadau a dosbarthiadau ar-lein – mae’n bwysig cadw cydbwysedd,” meddai hi.\n“Yn ystod y pandemig rydyn ni wedi cadw ein niferoedd a hyd yn oed wedi denu dysgwyr newydd, sy’n wych, wrth barhau i gadw safonau’n uchel a dosbarthiadau’n ddiddorol ac yn hwyliog.”\nCafodd Dysgu Cymraeg Gogledd Ddwyrain ei labelu’n ‘Ardderchog’ gan Estyn, Arolygiaeth dros Addysg a Hyfforddiant yng Nghymru.\nMae miloedd o bobl yn Wrecsam, Sir y Fflint a Sir Ddinbych wedi elwa o’r ddarpariaeth Cymraeg i Oedolion, sy’n cael ei chyflwyno ar ran y Ganolfan Dysgu Cymraeg Cenedlaethol.\nMae Popeth Cymraeg a Choleg Cambria yn benderfynol o helpu cyfrannu at gyflawni nod Llywodraeth Cymru i gael Miliwn o siaradwyr Cymraeg erbyn 2050.\nAm ragor o wybodaeth am Ddysgu Cymraeg Gogledd Ddwyrain ewch i https://dysgucymraeg.cymru/


Trosedd a chosb - Wicipedia\nNewidiadau ym maes trosedd a chosb, tua 1500 hyd heddiw\nBu newidiadau mawr ym maes trosedd a chosb ar draws y canrifoedd. Mae'r ffordd mae troseddau yn cael eu dirnad gan gymdeithas wedi cael ei adlewyrchu yn y newid a fu mewn agweddau tuag at gosbi troseddwyr. Newidiodd natur troseddau rhwng yr Oesoedd Canol o’u cymharu â’r math o droseddau a gyflawnwyd yn yr 19eg ganrif.\nAchoswyd llawer o droseddau ar draws y canrifoedd gan dlodi, ond newidiodd y cosbau ar gyfer hynny yn enfawr. Yn yr Oesoedd Canol hyd at gyfnod y Tuduriaid a’r Stiwartiaid roedd pwyslais y gosb ar ddial, unioni’r cam ac atal troseddau tebyg rhag digwydd yn y dyfodol. Oherwydd hynny roedd y cosbau yn dreisgar, yn achosi poen neu'n anffurfio’r troseddwr, ac yn aml yn arwain at farwolaeth. Rhoddwyd y cyfrifoldeb am gosbi’r troseddwr ar y gymuned. Yn y 19eg ganrif roedd pwrpas y cosbau yn pwysleisio'r angen i ddiwygio’r troseddwr ac ailhyfforddi, ac erbyn yr 20fed ganrif roedd pwyslais trwm ar hynny.\nMae natur plismona troseddau ar draws y canrifoedd wedi newid mewn ymateb i’r math o droseddau a gyflawnwyd. Roedd pwyslais yn yr Oesoedd Canol ar y gymuned yn cymryd cyfrifoldeb am gosbi’r troseddwr - er enghraifft, ‘gwaedd ac ymlid’, ond yn dilyn sefydlu'r Heddlu Metropolitan yn Llundain yn 1829 roedd hwn yn arwydd bod y Llywodraeth yn cymryd mwy o rôl yn y broses o ddal troseddwyr. Wrth i wahanol arbenigedd ddatblygu mae’r Wladwriaeth hefyd wedi cymryd y cyfrifoldeb am ymchwilio a gwneud gwaith ditectif er mwyn darganfod troseddau a throseddwyr.\nYn yr 20fed ganrif daeth troseddau yn fwy soffistigedig ac o ganlyniad mae technoleg wedi dod yn rhan allweddol o ddulliau plismona a monitro yr heddlu.\n1 Achosion Trosedd\n1.1 Yr Oesoedd Canol\n1.1.1 Cyfreithiau Hywel Dda\n1.1.2 Deddfau Penyd Owain Glyndŵr\n1.2 Cyfnod y Tuduriaid\n1.3 Cyfnod y Stiwartiaid\n1.4 Y ddeunawfed ganrif\n1.4.2 Lladron pen-ffordd\n1.5 Y bedwaredd ganrif ar bymtheg\n1.5.1 Terfysgoedd diwydiannol\n1.5.2 Troseddau ardaloedd gwledig\n1.6 Yr oes fodern\n2 Cosbau cyn 1900\n2.1 Cyfraith Hywel\n2.2 Cosbau corfforol\n2.3 Y Gosb Eithaf\nAchosion Trosedd[golygu | golygu cod y dudalen]\nRoedd cadw cyfraith a threfn a chosbi troseddwyr adeg yr Oesoedd Canol yn cael ei weld fel cyfrifoldeb ar y gymdeithas, yn enwedig gan nad oedd carchardai yn bodoli, na heddlu lleol chwaith.\nCyfreithiau Hywel Dda[golygu | golygu cod y dudalen]\nHywel Dda ar ei orsedd\nYn ystod yr Oesoedd Canol, roedd gan Gymru ei chyfreithiau ei hun, sef Cyfreithiau Hywel Dda. Gosodwyd y sylfeini ar gyfer cyfreithiau Cymru gan Hywel Dda, a fu’n llywodraethu y rhan fwyaf o Gymru rhwng 915 a 950. Y cyfreithiau hyn a drefnwyd ganddo a fu’n sail i gyfraith Cymru tan y Deddfau Uno yn 1536. Galwodd ynghyd gyfarfod o ddynion dysgedig yn y gyfraith yn Hendy-gwyn ar Daf, ger Caerfyrddin, i gasglu a chrynhoi’r cyfreithiau. Roedd y cyfreithiau yn seiliedig ar yr egwyddor bod angen talu iawndal i’r dioddefwr. Roedd y troseddwr felly yn unioni’r cam yr oedd ef/hi wedi ei wneud yn erbyn y dioddefwr.\nCyfrifwyd y troseddau mwyaf difrifol fel rhai a oedd yn cael eu cyflawni yn y dirgel - er enghraifft, dwyn, a’r gosb swyddogol am hynny oedd crogi. Nid oedd lladd drwy drais neu ymosodiad treisgar yn cael ei chyfrif fel trosedd mor ddifrifol â throsedd ddirgel.\nCyfoeswr i Hywel Dda oedd y Brenin Alffred, Brenin Wessex rhwng 871 ac 899, a bu yntau hefyd yn gyfrifol am roi trefn ar gyfreithiau Lloegr. Fel Cyfraith Lloegr roedd Cyfraith Cymru yn nodi bod y swm neu’r iawndal a dalwyd i’r dioddefwr yn ddibynnol ar sawl aelod o gorff y dioddefwr oedd wedi cael ei anafu neu ei effeithio.\nDeddfau Penyd Owain Glyndŵr[golygu | golygu cod y dudalen]\nYn dilyn Gwrthryfel Glyndŵr rhwng 1400 a 1409 adnewyddwyd y Deddfau Penyd gan Harri IV er mwyn sicrhau ei awdurdod ar y Cymry. Roedd y rhain yn ddeddfau llym eu natur a oedd yn targedu'r Cymry. Roeddent yn amlinellu’n fanwl pa droseddau yr oedd modd cyhuddo rhywun o'u cyflawni - er enghraifft, ni chai Cymro gadw neu ddal arfau na chynnal cyfarfod mawr heb ganiatâd, ni chaent ychwaith ddal swydd na thir mewn unrhyw dref yng Nghymru a’r Gororau.\nCyfnod y Tuduriaid[golygu | golygu cod y dudalen]\nWedi iddo ennill Brwydr Maes Bosworth yn 1485, tasg gyntaf Harri VII oedd ceisio sefydlu cyfraith a threfn mor fuan â phosib, yn enwedig ar ôl blynyddoedd cythryblus Rhyfeloedd y Rhosynnau rhwng 1455 a 1485.\nPenderfynodd felly adfer pŵer ‘Llys Siambr y Seren’ a oedd yn galw arglwyddi pwerus i lys y Brenin yn Llundain. Yn aml iawn byddent yn cael eu gorfodi i dalu dirwyon trwm i’r Brenin fel cosb am eu troseddau.\nDechreuwyd defnyddio Ynadon Heddwch gan y Tuduriaid i fod yn gyfrifol am gyfraith a threfn ar lefel leol ac yn aml byddent yn gyfrifol am gasglu trethi i ddelio gyda’r tlodion, a gwaith cynnal a chadw ar bontydd a heolydd. Ar lefel y plwyf y Cwnstabl oedd yn gyfrifol am gyfraith a threfn.\nHarri VII yn eistedd yn Llys Siambr y Seren yn 1504\nYn ystod cyfnod y Tuduriaid a’r Stiwartiaid nid oedd rhyddid gan unigolyn i ddewis y grefydd roeddent yn dymuno ei dilyn. Yn ystod teyrnasiad Harri VIII daeth trosedd grefyddol fel heresi yn drosedd a oedd yn cael ei gweld fel trosedd yn erbyn y Brenin. Roedd hereticiaid yn bobl oedd yn credu mewn crefydd a oedd yn wahanol i grefydd swyddogol y deyrnas, sef crefydd y Brenin neu'r Frenhines.\nHyd at 1529, pan wnaeth Harri VIII ysgaru ei wraig gyntaf, Catrin o Aragon, er mwyn medru priodi Anne Boleyn, roedd hereticiaid yn droseddwyr oedd yn cael eu profi yn Llysoedd yr Eglwys. Y Pab hyd hynny oedd Pennaeth yr Eglwys Gatholig yn Lloegr a Chymru. Roedd Harri VIII yn aelod o’r Eglwys Gatholig. Ond pan wrthododd y Pab ganiatáu ysgariad iddo penderfynodd Harri sefydlu ei eglwys ei hunan gydag ef ei hun yn bennaeth arni. Roedd nawr yn Brotestant ac felly roedd yn bennaeth ar yr eglwys a’r deyrnas. Roedd pawb yn gorfod tyngu llw i’r Brenin/Brenhines fel Pennaeth yr Eglwys ac roedd gwrthod gwneud hynny yn drosedd.\nRoedd modd i droseddau crefyddol gael eu profi yn Llysoedd y Brenin erbyn hynny, gan gynnwys hereticiaeth. Roedd y bobl oedd yn cyflawni’r mathau hyn o droseddau yn cyflawni teyrnfradwriaeth.\nYn 1534 pasiodd Harri VIII gyfres o gyfreithiau a oedd yn dweud ei bod yn deyrnfradwriaeth os oedd unrhyw un yn siarad neu’n ysgrifennu yn erbyn y Brenin, ei wraig, neu ei blant, neu os oeddent yn dangos cefnogaeth i’r Pab. Drwy basio’r cyfreithiau hyn roedd Harri yn datgan mai ef fel y Brenin oedd Uwch Bennaeth yr Eglwys yn Lloegr a Chymru, ac roedd yn rhoi terfyn ar bŵer y Pab yn y deyrnas. Roedd heresi o hyn ymlaen yn drosedd a oedd yn cael ei chosbi drwy farwolaeth. Daeth heresi yn drosedd fwyfwy cyffredin felly yn ystod y 1530au a’r 1540au.\nPan ddaeth Mari, merch Harri VIII a Chatrin o Aragon, i’r orsedd yn 1553, ei dymuniad oedd gwneud Lloegr a Chymru yn Gatholig unwaith eto gan mai Pabyddiaeth oedd ei chrefydd hi. O 1555 tan iddi farw yn 1558, dedfrydodd Mari tua 300 o bobl i gael eu llosgi'n farw am eu bod yn gwrthod addoli yn y dull Catholig. Ymhlith y bobl a losgwyd roedd yr Esgobion Ridley a Latimer a hyd yn oed Archesgob Caergaint, sef Thomas Cranmer. Yng Nghymru llosgwyd tri Phrotestant, sef Rawlins White, pysgotwr o Gaerdydd, William Nichol, llafurwr o Hwlffordd a Robert Ferrar, Esgob Tyddewi, Sir Benfro. Roedd llosgi Catholigion yn gosb a ddefnyddiwyd adeg teyrnasiad Edward VI hefyd (sef mab Harri VIII a Jane Seymour) gan mai Protestaniaeth oedd crefydd swyddogol y wlad yn ystod ei deyrnasiad ef. Credai pobl y cyfnod bod llosgi’r corff yn ffordd i’r unigolion gael cyfle i edifarhau am eu pechodau. Byddai’r enaid felly’n cael ei ryddhau er mwyn medru cyrraedd y nefoedd.\nPan ddaeth Elizabeth, merch Harri VIII ac Anne Boleyn, yn Frenhines yn 1558, roedd llosgi wedi cael ei roi heibio fel dull o gosbi pobl nad oeddent yn dilyn crefydd y Frenhines, sef Protestaniaeth yn achos Elisabeth. Er bod rhai Catholigion a Phiwritaniaid wedi cael eu cyhuddo o frad yn erbyn y Frenhines, byddent yn hytrach yn cael eu crogi, eu diberfeddu a'u pedrannu. Un o’r Piwritaniaid (Protestant eithafol) mwyaf amlwg o Gymru a gafodd ei gosbi yn y ffordd hon oedd John Penry o sir Frycheiniog. Er i Elisabeth wadu ei bod yn erlidiwr brwdfrydig o hereticiaid cafodd tua 250 o Gatholigion eu dienyddio ar gyhuddiad o deyrnfradwriaeth yn ystod ei theyrnasiad. Yn eu plith roedd dau Gatholig o Gymru, sef William Davies a ddienyddiwyd ym Miwmares, Ynys Môn yn 1593, a Richard Gwyn, a ddienyddiwyd yn 1584 yn Wrecsam.\nTrosedd gyffredin arall yng nghyfnod y Tuduriaid oedd crwydraeth. Gyda Rhyfel y Rhosynnau wedi dod i ben roedd llawer o filwyr arfog a dynion mewn gwasanaeth yn ddi-waith ac felly wedi gorfod troi at grwydro’r wlad i chwilio am waith. Roedd eraill yn crwydro a chardota oherwydd roeddent wedi colli eu tir a’u cartrefi ar ôl i’r perchnogion gau’r tir comin lle byddent wedi cadw defaid, pori anifeiliaid neu dyfu cnydau a thorri mawn. Roedd Harri VIII wedi cau’r mynachlogydd ac roedd llawer o fynachod a gweision y mynachlogydd wedi cael eu gwneud yn ddi-waith. Roedd y mynachlogydd wedi rhoi lloches a llety i’r cardotwyr a fyddai’n crwydro’r wlad. Byddai llawer o gardotwyr yn troi at grwydraeth i chwilio am fwyd, llety a lloches a gwaith ac weithiau yn ymosod ar bentrefi neu ffermydd.\nDoedd dim cydymdeimlad gan y Llywodraeth tuag at grwydriaid. Gwelwyd ef fel arwydd o ddiogi a mabwysiadwyd cosbau ffiaidd er mwyn dwyn cywilydd ar y cardotwr. Pasiwyd deddf gan Harri VIII yn 1531 a oedd yn gorchymyn chwipio’r crwydriaid hyn ac yna byddent yn cael eu hanfon adref. Pwrpas y gosb oedd dwyn gwarth ar y crwydryn, ond nid oedd hyn yn ddatrysiad ymarferol i’r broblem. Pasiodd Elisabeth I Ddeddf Tlodion 1598 a Deddf Tlodion 1601 a oedd yn gorchymyn adeiladu tlotai er mwyn clirio’r dihirod a’r crwydriaid oddi ar y strydoedd. Roedd y cyfrifoldeb yn cael ei roi i’r plwyfi ofalu am eu tlodion. Rhoddwyd gwaith defnyddiol i’r cardotwyr yn y tlotai ond yn aml iawn roedd y rhain yn llefydd budr ac afiach, ac roedd y bwyd yn erchyll. \nCyfnod y Stiwartiaid[golygu | golygu cod y dudalen]\nRoedd troseddau crefyddol yn parhau i gael eu gweld fel teyrnfradwriaeth yn erbyn y Brenin yn ystod y cyfnod hwn. Roedd Iago I yn casáu’r ffydd Babyddol ac yn 1605 bu ymgais gan griw o Gatholigion i ffrwydro’r Senedd yn Llundain a lladd y Brenin. Roedd Guto Ffowc yn un o gynllwynwyr Cynllwyn Powdr Gwn 1605, a dioddefodd ef a’i gyd-gynllwynwyr artaith ddifrifol cyn iddynt gael eu dienyddio.\nYn ystod cyfnod Oliver Cromwell fel Arglwydd-Amddiffynnydd rhwng 1649 a 1660 pasiwyd nifer o ddeddfau a oedd yn gorfodi syniadau'r Piwritaniaid ar y wlad. Golygai hyn y byddai bywyd yn anodd i Babyddion yn ystod y cyfnod hwn. O dan arweinyddiaeth y Piwritan Oliver Cromwell roedd hi’n drosedd os oeddech chi'n chwarae pêl-droed ar y Sul a chafodd dathlu Diwrnod Nadolig hyd yn oed ei wahardd. Roedd y rhain yn cael eu gweld fel troseddau hereticaidd.\nY gosb am y drosedd hon oedd llosgi. Tan yr Oesoedd Canol roedd pobl wedi ystyried bod dwy ochr i wrachyddiaeth, sef y da a’r drwg. Roedd dewiniaeth ‘wen’ yn medru cynnig iechyd a bendithion nad oeddent ar gael drwy feddyginiaeth. Ar yr ochr arall, roedd dewiniaeth ‘ddu’ yn niweidiol ac yn golygu ‘galw’ ar bwerau drwg oedd yn medru melltithio cymydog neu wneud niwed i anifail.\nDewiniaeth[golygu | golygu cod y dudalen]\nDienyddio gwrachod honedig yn Ewrop, 1587\nYn ystod yr Oesoedd Canol dechreuwyd cysylltu dewiniaeth â’r syniad bod cyfundeb gyda’r diafol. Dechreuwyd honni bod gwrachod yn derbyn eu pwerau oherwydd eu cysylltiad uniongyrchol â’r diafol. Erbyn diwedd y 15fed ganrif roedd gwrachyddiaeth a heresi yn cael eu gweld fel troseddau oedd yn achosi gofid a phryder i bobl. Trodd yr ofn hwn yn ymgyrch erlid i geisio dileu gwarchyddiaeth yn llwyr o’r gymdeithas. Ar adegau yn ystod yr 17eg ganrif cychwynnwyd ‘hela’ gwrachod a dewiniaid, yn arbennig menywod.\nDaeth hyn yn arfer cyffredin drwy Ewrop a arweiniodd at lawer o fenywod yn cael eu cyhuddo o wrachyddiaeth, yn cael eu poenydio, eu profi a’u dienyddio. Mae tystiolaeth yng nghofnodion Llys y Sesiwn Fawr o rai a gafodd eu herlyn yng Nghymru. Yn ôl amcangyfrifon roedd tua 1,000 o bobl, a'r rheiny’n ferched yn bennaf, wedi cael eu dedfrydu i farwolaeth ar ôl ‘profi’ eu bod yn wrachod.\nEr mwyn ‘profi’ a oedd y wraig yn wrach ai peidio cynhaliwyd diheurbrawf, a byddai rhan o’r ‘prawf’ yn cynnwys clymu'r wraig gyda rhaff a’i throchi mewn llyn neu afon. Os byddai’n boddi yna roedd yn ddi-euog ond os byddai’n dod yn ôl i wyneb y dŵr gwelwyd hwn fel arwydd o euogrwydd. Y gosb am wrachyddiaeth oedd llosgi i farwolaeth.\nRoedd Matthew Hopkins yn ‘heliwr-gwrachod’ (witch-hunter) enwocaf Lloegr adeg y Rhyfel Cartref (1642 – 1649). Roedd ei ymgyrchoedd hela yn canolbwyntio’n bennaf ar siroedd Dwyrain Anglia, Suffolk, Norfolk, Essex, a swydd Caergrawnt, a honnir ei fod wedi bod yn gyfrifol am ddienyddio tua 300 o wrachod rhwng 1644 a 1646. Amlinellodd Hopkins ei ddulliau sut i ddarganfod gwrachod yn ei lyfr a gyhoeddodd yn 1647 dan y teitl The Discovery of Witches.  \nRoedd ofergoeliaeth a chred mewn dewiniaeth yn gyffredin iawn hyd at ganol y 19eg ganrif. Un o ddewiniaid (neu dynion hysbys) enwocaf a mwyaf poblogaidd Cymru oedd John Harries (1787-1839), o Bantcoy, Cwrt-y-cadno, plwyf Caio, Sir Gaerfyrddin. Roedd John Harries a’i fab Henry Harries yn ddoctoriaid ac yn seryddwyr. Er i’r ddau dderbyn hyfforddiant meddygol roeddynt yn adnabyddus yn lleol am ddefnyddio swynion, triniaethau perlysiau ac electrotherapi i wella eu cleifion.\nDaethant yn enwog hefyd am eu dawn i broffwydo’r dyfodol, darganfod eiddo a oedd ar goll neu wedi ei ddwyn, brwydro yn erbyn gwrachyddiaeth a chodi ysbrydion rhadlon. O ganlyniad fe’u condemniwyd yn llym gan grefyddwyr y 19eg ganrif.\nHonnir i John Harries gadw un o’i lyfrau dan glo, gan fentro ei agor unwaith y flwyddyn mewn coedwig ddiarffordd gerllaw, lle byddai’n darllen swynion amrywiol o'r gyfrol i alw ysbrydion. Dywedir bod storm ddifrifol yn digwydd bob tro yr agorid y llyfr. Dyma sail y syniad bod pŵer y teulu’n deillio o’r gyfrol drwchus hon o swynion a oedd wedi ei rhwymo mewn cadwyn haearn â 3 chlo. Dywedir bod John Harries wedi cael rhagargoel y byddai’n marw drwy ddamwain ar Fai’r 11eg 1839, ac er mwyn osgoi hyn, arhosodd yn y gwely drwy’r dydd. Ond er gwaethaf ei ymdrechion i osgoi pob risg aeth y tŷ ar dân yn ystod y nos, a bu farw.   \nMôr-ladrad[golygu | golygu cod y dudalen]\nYn ystod y 16eg a’r 17eg ganrif roedd môr-ladrad yn drosedd a oedd ar gynnydd. Byddai môr-ladron yn ymosod ar longau a oedd yn cario nwyddau ac yn eu hysbeilio a'u dwyn. Roedd arfordir Cymru yn dynfa ar gyfer y math hwn o drosedd oherwydd bod ei harfordir mor eang a di-amddiffyn. Roedd Sir Benfro yn ganolog i weithgareddau môr-ladron, fel yn achos George Clark o Benfro, ac roedd de’r sir yn cael ei defnyddio fel pencadlys môr-ladron oedd yn ymosod ar longau oedd yn hwylio ar Fôr Hafren. Gan fod modd gwneud arian o fôr-ladrata roedd yn drosedd a oedd yn denu rhwydwaith o wahanol bobl ar draws y gymdeithas - o foneddigion i bysgotwr mwy tlawd.\nDau o fôr-ladron enwocaf Cymru oedd yn ysbeilio llongau mewn moroedd y tu hwnt i Brydain oedd Barti Ddu, neu Bartholomew Roberts o Sir Benfro, a Henry Morgan, o Sir Fynwy. Roedd Henry Morgan (c.1635 – 88) yn perthyn i deulu bonedd, y Morganiaid, ystâd Tredegar, a daeth yn enwog adeg teyrnasiad Siarl II fel môr-leidr medrus. Ymosodai ar longau Sbaenaidd a phorthladdoedd masnachu yn y Caribȋ gan ddefnyddio Port Royal yn Jamaica fel pencadlys ei gyrchoedd treisgar. Gwnaed ef yn farchog yn 1674. Penodwyd ef yn Is-lywodraethwr Jamaica yn nes ymlaen ac mae diod rym enwog wedi cael ei enwi ar ei ôl.\nRoedd Barti Ddu yn ymosod ar longau oedd yn teithio ar draws Cefnfor yr Iwerydd a’r Caribȋ, ond bu farw’n ifanc yn 1722 mewn brwydr oddi ar arfordir Affrica. Cysylltir ef gyda fflag y ‘Jolly Roger’, sef y penglog a’r esgyrn. Math arall o fôr-ladrata oedd herwlongwra. Yn ystod oes Elisabeth I roedd nifer o fôr-ladron yn ymosod ar longau trysor Sbaenaidd wrth iddynt hwylio'n ôl o’r Byd Newydd gyda thrysorau fel aur, arian a gemwaith. Roedd Elisabeth ei hun yn hyrwyddo morwyr fel Francis Drake a Walter Raleigh i ymosod a dwyn oddi ar longau tebyg drwy roi caniatâd brenhinol iddynt wneud hynny. Fe fyddai hi wedyn yn medru cael siâr o’r trysor. \nSmyglo[golygu | golygu cod y dudalen]\nPrif erthygl: Smyglo\nYsgarmes rhwng smyglwyr o'r Ffindir ar ffin Rwsia, 1853. Paentiad gan Vasily Hudiakov.\nRoedd smyglo yn drosedd gyffredin iawn yn ystod y 18fed ganrif oherwydd y tollau uchel a roddwyd ar nwyddau fel halen, te, defnyddiau moethus fel sidan, gwirodydd a thybaco. Dyma oedd oes aur smyglo. Er mwyn osgoi talu’r tollau a’r trethi hyn byddai nwyddau yn cael eu cludo ar y môr a’u dosbarthu gan longau a fyddai’n glanio ar hyd rhannau diarffordd yr arfordir. Roedd arfordir gorllewin a de Cymru, ac arfordir de Lloegr yn ddelfrydol ar gyfer ysbeilio nwyddau liw nos oherwydd eu hogofâu cuddiedig a thraethau diarffordd. Defnyddiwyd sawl un o borthladdoedd bach Cymru fel mannau dosbarthu nwyddau gan fasnachwyr a dynion busnes.\nByddai’r smyglwyr yn gweithio mewn gangiau o 50-100 ac roedd dyletswyddau penodol gan wahanol aelodau’r gang - er enghraifft, Spotsmon, Glaniwr, Cychwr, Batsmyn. Roedd y Swyddogion Tollau yn wyliadwrus o’r arfordir gan wybod ei fod yn gyrchfan cyfleus a rhwydd i lanio nwyddau’r smyglwyr. Er hynny, un o’r rhesymau pam roedd smyglo mor gyffredin oedd oherwydd bod swyddogion y tollau’n gweithio’n ddi-dâl.\nYmhlith smyglwyr mwyaf adnabyddus y cyfnod roedd William Owen, a anwyd yn Nanhyfer, Sir Benfro yn 1717, ac a grogwyd ym Mai 1747 am lofruddiaeth. Wedi i’r Llywodraeth leihau’r tollau ar nwyddau fel te yn y 1830au nid oedd cymaint o alw nac elw wrth smyglo nwyddau tebyg, ac roedd cyflwyno gwylwyr y glannau wedi llwyddo i atal llawer o weithgareddau’r smyglwyr.  \nLladron pen-ffordd[golygu | golygu cod y dudalen]\nPrif erthygl: Lleidr penffordd\nPaentiad gan William Powell Frith o Ladron Pen-ffordd\nTrosedd gyffredin arall yn ystod y ddeunawfed ganrif oedd lladrad pen-ffordd. Lladron pen-ffordd oedd lladron ar gefn ceffylau. Byddent yn aros am goets a oedd yn dod o Lundain ar draws y wlad ac yn ymosod arni er mwyn dwyn oddi ar y teithwyr cyfoethog oedd yn defnyddio’r gwasanaeth hwn. Roedd coets yn cael ei ddefnyddio hefyd i gario post ar draws y wlad.\nLlwyddwyd i leihau nifer y lladron pen-ffordd drwy gael gwarchodwyr i deithio ar y goets. Gwellodd cynllun coetsis fel eu bod yn medru teithio yn fwy cyflym, ac erbyn dechrau’r 19eg ganrif roedd arwynebedd yr heolydd wedi cynyddu cyflymder teithio coetsis hefyd. Yn ogystal, cafodd mwy o fanciau eu sefydlu yn y trefi a’r dinasoedd felly roedd teithwyr yn llai tebygol o gario eu cyfoeth gyda nhw wrth deithio.  \nY bedwaredd ganrif ar bymtheg[golygu | golygu cod y dudalen]\nYn sgil y Chwyldro Diwydiannol ym Mhrydain o’r 1750au ymlaen hyd at ganol y 1850au, cynyddodd maint y trefi yn gyflym iawn. Gan fod twf yn y boblogaeth yn y trefi roedd nifer y troseddau a gyflawnwyd yn cynyddu hefyd. Roedd nifer o resymmau am hyn;\nRoedd amodau byw a gwaith gwael yn y trefi. Byddai llawer yn troi at ddiodydd meddwol i ddianc rhag eu problemau. Arweiniai hyn at ddyled ac at dorri’r gyfraith pan na fyddent yn yfed.\nRoedd yr amodau byw gwael yn golygu bod afiechydon fel colera a theiffoid, oherwydd cyflenwadau dŵr brwnt, yn rhemp yn yr ardaloedd hyn. Roedd y gyfradd farwolaethau yn uchel iawn felly ac roedd nifer o blant oedd wedi colli eu rhieni yn crwydro’r strydoedd yn amddifad. Byddai llawer ohonynt yn troi at droseddu, fel pigo-pocedi, er mwyn cael arian i brynu bwyd.\nRoedd cynllun cymhleth y trefi a’r dinasoedd, gyda’r tai wedi eu hadeiladu yn agos at ei gilydd a strydoedd cul a chyrtiau yn rhedeg rhyngddynt, yn rhoi llwybrau dianc cyflym i droseddwyr\nRoedd llawer o’r cwnstabliaid a’r gofalwyr a oedd yn gyfrifol am gyfraith a threfn ar hyd strydoedd y trefi a’r dinasoedd yn rhy hen i redeg ar ôl troseddwyr. Roedd llawer o’r Ynadon Heddwch yn llwgr ac roedd maint y trefi/dinasoedd yn golygu bod llawer o droseddwyr yn anhysbys.\nYng Nghymru roedd ardaloedd fel China a Pontstorehouse yn ardaloedd tlawd iawn o Ferthyr Tudful ac oherwydd hynny roedd canran uchel o droseddau fel pigo pocedi, dwyn a phuteindra yn gyffredin yno.\nAdeg dienyddiadau cyhoeddus byddai dwyn yn drosedd gyffredin iawn oherwydd byddai cynulleidfaoedd mawr yn dod ynghyd i weld y digwyddiad. Yn aml iawn byddai hancesi, tlysau neu oriorau poced ymhlith yr eitemau a fyddai’n cael eu dwyn.\nTerfysgoedd diwydiannol[golygu | golygu cod y dudalen]\nPrif erthygl: Terfysgaeth\nDaeth y chwyldro diwydiannol â nifer o heriau newydd i'w ganlyn i'r Deyrnas Unedig. Arweiniodd dyfodiad peiriannau a allai ddisodli llafur dynol a diffyg hawliau gweithwyr at aflonyddwch sifil a therfysgaeth.\nYn hanner cyntaf yr 1800au bu gweithredu diwydiannol yng Nghymru a Lloegr gan grŵp o'r enw'r Ludiaid. Yn yr ardaloedd gwledig roedd dyfodiad peiriannau newydd i waith tecstilau ac i fyd amaethyddiaeth wedi golygu bod nifer o weithwyr wedi colli gwaith. Dyma beth achosodd protestiadau’r Ludiaid rhwng 1811 a 1817 mewn ardaloedd yn Lloegr, ac yna rhwng 1830 a 32 digwyddodd Terfysgoedd Swing. Ar 28 Awst 1830, dinistriwyd peiriant dyrnu yn Lower Hardes yng Nghaergaint. Dyma’r cyntaf o bron i 1,500 o ddigwyddiadau yn y diwedd a oedd yn gysylltiedig â Therfysgoedd Swing.\nWedi hynny achosodd Mudiad y Siartwyr aflonyddwch ar draws ardaloedd diwydiannol, gyda milwyr yn lladd nifer o brotestwyr rhwng 1839 a 1848. Yng Nghasnewydd, lladdwyd 20 o Siartwyr ac anafwyd tua 50 o bobl oherwydd gwrthdaro rhwng y protestwyr a’r milwyr pan wnaeth tua 3,000 o Siartwyr, gweithwyr haearn a glowyr orymdeithio i mewn i Gasnewydd er mwyn dangos eu cefnogaeth i’r achos.\nYm 1831 cyrhaeddodd sawl blwyddyn o aflonyddwch ymysg gweithwyr Merthyr Tudful a'r cyffiniau uchafbwynt treisgar a adnabyddir fel Gwrthryfel Merthyr. Pan wrthododd y dorf wasgaru, dechreuodd y milwyr eu saethu, a lladdwyd sawl un. Ar ôl y gwrthryfel dedfrydwyd rhai i garchar ac eraill i'w halltudio i Awstralia; a dedfrydwyd dau - Dic Penderyn a Lewis Lewis - i farwolaeth, y naill am drywanu milwr o'r enw Donald Black yn ei goes a'r llall am ysbeilio. \nTroseddau ardaloedd gwledig[golygu | golygu cod y dudalen]\nYng Nghymru, bu cyfres o brotestiadau a elwid yn Helyntion Beca yn ardal de-orllewin Cymru oherwydd bod yn rhaid talu wrth y tollbyrth, yn ogystal â chwynion yn erbyn talu’r degwm i’r Eglwys. Roedd Terfysgoedd Beca wedi tynnu ar draddodiad lleol gwledig fel rhan o’u protestiadau yn erbyn y tollbyrth, sef y Ceffyl Pren. Roedd hwn yn draddodiad a oedd yn cael ei ddefnyddio gan y gymuned fel rhyw fath o gyfiawnder cymdeithasol. Ei bwrpas oedd cosbi’r troseddwyr gan y gymdeithas pan na fedrai’r gyfraith wneud hynny. Y math o droseddau a gosbwyd oedd trais yn y cartref neu i gosbi troseddwyr rhyw. Gan nad oedd heddlu proffesiynol, parhaol yn bodoli yn y cyfnod hwn dyma’r ffordd roedd cymunedau gwledig yn rheoli a chynnal cyfraith a threfn yn eu hardaloedd.\nRoedd potsian yn drosedd gyffredin arall yn y cyfnod hwn. Gyda gweithwyr fferm yn colli eu gwaith oherwydd peiriannau newydd y Chwyldro Diwydiannol a chyflogau isel, roedd yn anodd iddynt gael deupen y llinyn ynghyd. Byddai rhai yn troi at botsian am ffesantod, cwningod, neu bysgod, a olygai eu bod yn gorfod tresbasu ar dir y meistr liw nos. Roedd y gosb yn hallt gyda thrawsgludo neu ddienyddio yn cael eu defnyddio i gosbi’r drwgweithredwyr.\nHeddlu yn chwilio am gyffuriau mewn car yn Awstralia\nYn yr 20fed ganrif gwelwyd cynnydd sylweddol yn nifer y troseddau a gyflawnwyd. At ei gilydd, erbyn hynny roedd gwell systemau o ddarganfod troseddau a chofnodi troseddau. Gwelodd y ganrif gynnydd mewn troseddau yn ymwneud â cheir a thraffig, troseddau cyfrifiadurol a therfysgaeth ryngwladol. Mae troseddau yn ymwneud â chyffuriau wedi cynyddu hefyd oherwydd bod dwyn, bwrgleriaeth ac ymosodiadau yn cael eu cyflawni er mwyn cael arian i brynu cyffuriau. Yn ogystal, gwelwyd cynnydd difrifol mewn troseddau treisgar sy'n deillio o droseddau'n ymwneud â chyffuriau, yn enwedig yn ystod ail hanner yr 20fed ganrif. Mae gangiau mawr yn trefnu rhwydweithiau soffistigedig o bobl sy'n cynhyrchu'r cyffuriau, yn eu dosbarthu a'u gwerthu.\nMae troseddau yn ymwneud â cheir wedi cynyddu oherwydd bod llawer mwy o geir ar y ffordd erbyn hyn na'r sefyllfa ar ddechrau’r 20fed ganrif. Mae troseddau yn ymwneud â cheir yn amrywio o droseddau fel goryrru, yfed a gyrru, gyrru o dan ddylanwad cyffuriau, parcio anghyfreithlon, gyrru a defnyddio ffôn symudol, a defnyddio ceir i gyflawni troseddau fel ‘ram-raiding’, neu ‘joyriding’. Mae gyrru car heb MOT, heb yswiriant car a heb dreth car yn droseddau hefyd.\nGolyga'r cynnydd yn y defnydd o dechnoleg newydd fel cyfrifiaduron yn ystod yr 20fed ganrif bod troseddau newydd yn cael eu cyflawni. Mae’r troseddau hyn yn cynnwys hacio, gosod feirysau i ddifetha systemau, cyflawni twyll ariannol, twyll hunaniaeth, a bwlio seibr, er enghraifft, ar y cyfryngau cymdeithasol.\nWedi ymosodiad yr IRA yn Coventry ym 1939\nRoedd hil a mewnfudo yn un o achosion y terfysgoedd a ddigwyddodd ym Mhrydain yn yr 20fed ganrif. Ar ddechrau’r ganrif bu terfysgoedd yng Nghaerdydd yn erbyn pobl Tsieineaidd a morwyr du ac yn nes ymlaen yn y ganrif bu gwrthdaro rhwng yr heddlu a’r gymuned ddu adeg Terfysgoedd Toxteth yn Lerpwl yn 1981.\nMae twf mewn terfysgaeth ryngwladol wedi bod yn un o nodweddion troseddau’r ganrif hon. Bu sôn cyson yn y newyddion am droseddau terfysgol yr IRA a oedd eisiau gweld Iwerddon gyfan yn cael ei throi’n weriniaeth. Yr IRA oedd yn gyfrifol am fomio Gwesty’r Grand yn Brighton yn 1984 adeg Cynhadledd Flynyddol y Ceidwadwyr. Roedd hwn yn ymdrech i ladd y Prif Weinidog, Margaret Thatcher. Lladdwyd 5 o bobl ac anafwyd 31.\nBu cynnydd yng ngweithgareddau terfysgol rhai mudiadau cenedlaetholgar yng Nghymru yn ystod y 1960au - er enghraifft, Mudiad Amddiffyn Cymru (MAC), a fu ynghlwm â bomio pibellau dŵr oedd yn cario dŵr i Lerpwl. Roedd hyn mewn ymateb i Foddi Cwm Tryweryn, a gwblhawyd yn 1965 er mwyn cyflenwi dŵr i ddinas Lerpwl. Yn ystod y 1980au bu mudiad Meibion Glyndŵr yn cynnal ymgyrch llosgi tai gwyliau yn ardal gogledd-orllewin Cymru oherwydd eu bod yn dadlau bod cymunedau Cymraeg eu hiaith o dan fygythiad gan fewnfudwyr o Loegr.\nMae’r cynnydd mewn terfysgaeth ryngwladol a’r twf mewn Islamiaeth radicalaidd wedi bod yn nodwedd sydd wedi dod i’r amlwg ers cychwyn y 21ain ganrif. Roedd y sefyllfa wleidyddol yn y Dwyrain Canol wedi achosi terfysgaeth mewn rhannau eraill o’r byd hefyd - er enghraifft, Trychineb Lockerbie yn 1988. Roedd yr ymosodiadau terfysgol ar Dyrrau Canolfan Fasnach y Byd yn Efrog Newydd ar Fedi 11, 2001 yn dynodi pennod newydd a chynnydd sylweddol yn nifer yr ymosodiadau terfysgol ar draws y byd. Cyhoeddodd y mudiad terfysgol Islamaidd Al-Qaeda mai nhw oedd yn gyfrifol am yr ymosodiad, a hwythau hefyd gymrodd y cyfrifoldeb am ymosodiad terfysgol yn Llundain yng Ngorffennaf 2005.\nCosbau cyn 1900[golygu | golygu cod y dudalen]\nCyfraith Hywel[golygu | golygu cod y dudalen]\nYn ôl Cyfreithiau Hywel Dda, a ddefnyddiwyd hyd at y Deddfau Uno yng Nghymru, penderfynwyd maint yr iawndal, neu’r alanas, ar sail statws y dioddefwr yn y gymdeithas. Yn ôl Cyfreithiau Hywel Dda roedd llofrudd yn medru talu’r alanas ar ffurf gwartheg. Er enghraifft, roedd teulu penteulu yn cael 189 o wartheg fel galanas, uchelwr yn cael 126 o wartheg ac roedd galanas i deulu caethwas yn 6 o wartheg. Roedd yr alanas yn medru cael ei benderfynu hefyd ar sail pa ran o gorff y dioddefwr oedd wedi cael ei anafu neu ei effeithio.\nCosbau corfforol[golygu | golygu cod y dudalen]\nDynes yn y 'Gadair drochi'\nYn yr Oesoedd Canol, hyd at ac yn cynnwys cyfnod y Tuduriaid a’r Stiwartiaid, pwrpas cosbau oedd dwyn gwarth a chywilydd ar y troseddwr a hefyd dangos bod y gymdeithas yn dial ar yr unigolyn hynny. Pwrpas y gosb hefyd oedd rhybuddio eraill a chodi ofn arnynt i beidio cyflawni troseddau tebyg, oherwydd roedd cosb weledol yn dangos beth fyddai eu tynged hwy. Roedd cosbau felly yn ddigwyddiadau cyhoeddus ac fel arfer yn rhai mileinig a llym eu natur. Roedd gwarthnodi ac anffurfio’r corff ymhlith y math o gosbau a weinyddwyd.\nPwrpas y cosbau corfforol oedd bod y troseddwr yn dioddef poen, artaith neu hyd yn oed marwolaeth. Roedd natur y gosb yn cael ei phenderfynu gan natur y drosedd - er enghraifft, crogi oedd y gosb am lofruddiaeth, llosgi ar gyfer llosgi bwriadol neu heresi, ac yn achos crwydraeth gwarthnodwyd y talcen gyda ‘V’ neu chwipiwyd y dioddefwr.\nRoedd y rhigod (pillory) a’r gadair drochi yn cael eu defnyddio i gosbi mân droseddau - er enghraifft, y rhigod am werthu bwyd gwael ac roedd y gadair drochi a Ffrwyn y Dafodwraig yn cael eu defnyddio ar gyfer menywod oedd yn poeni eu gwŷr, menywod gwenwynllyd neu rai oedd yn hel gormod o glecs.\nRoedd y ffrwyn yn fframyn metel oedd yn gorchuddio’r pen, gyda darn o fetel yn cael ei wthio i mewn i’r geg dros y tafod. Byddai’r gadair drochi hefyd yn cael ei defnyddio yn y llyn lleol fel prawf hefyd ar gyfer trosedd fwy difrifol, sef gwrachyddiaeth.\nDau garcharor mewn rhigod gydag un arall yn cael ei chwipio isod.\nCosb arall ar gyfer mân droseddwyr oedd chwipio. Hyd ddiwedd y 18fed ganrif roedd chwipio yn ddigwyddiad cyhoeddus er mwyn codi cywilydd ar y troseddwr a’i deulu ac er mwyn atal eraill rhag cyflawni yr un drosedd. Clymwyd y troseddwr wrth gert a’i chwipio o un lle mewn tref i le arall. Gallai’r gosb amrywio. Roedd yn dibynnu ar ba mor gyflym neu araf oedd y ceffyl yn mynd wrth dynnu’r cert, ac ar dymer y chwipiwr. Adeg y Tuduriaid roedd hon yn gosb a ddefnyddiwyd ar gyfer cardotwyr.\nGan amlaf, lleolwyd y rhigod yng nghanol y dref neu’r pentref fel bod y troseddwr yn gyff gwawd, a byddai pobl yn taflu bwyd pwdr er mwyn eu hisraddio ymhellach. Fel arfer byddai’r troseddwr wedi ei ddedfrydu i awr yn y rhigod ac yn gorfod sefyll ar ryw fath o lwyfan gyda’i ben a’i ddwylo mewn tyllau o fewn ffrâm sgwâr. Ar ben y troseddwr roedd darn o bapur wedi ei osod yn nodi manylion y drosedd. Pwrpas y math hwn o gosb oedd stopio rhai eraill a hefyd dweud wrth bawb pwy oedd y troseddwr. Roedd yn rhybudd i eraill i beidio ymddiried yn y dyn hwn. Cafodd llawer eu gosod yn y rhigod am dwyllo, enllib, camddefnyddio pwysau a mesurau ffug, ac am droseddau rhyw. Weithiau hoeliwyd clustiau'r unigolyn oedd wedi cael ei ddal yn dwyn yn sownd wrth bren y rhigod.\nByddai’r dorf a fyddai’n casglu yn taflu mwd, ffyn a cherrig at y troseddwr yn aml. Anafwyd rhai yn ddifrifol a bu eraill farw oherwydd y driniaeth a gawsant. Dyma’r rheswm pam daeth y gosb i ben yn 1837.\nRoedd meddwon, gamblwyr a chrwydriaid yn cael eu gosod yn y stociau, sef fframyn pren lle rhoddwyd y coesau yn unig, oedd wedi eu lleoli yng nghanol pob pentref a thref.\nRoedd fflangellu yn cael ei ddefnyddio’n rheolaidd yn ystod cyfnod y Tuduriaid a’r Stiwartiaid. Byddai dynion a menywod yn cael eu clymu i bostyn chwipio yng nghanol y dref neu’r pentref neu byddent yn cael eu clymu wrth gefn cert a’u harwain drwy’r strydoedd.\nY Gosb Eithaf[golygu | golygu cod y dudalen]\nLlosgi'r Merthyr Rawlins White\nRoedd ymateb y Tuduriaid a’r Stiwartiaid i droseddau difrifol yn cael ei adlewyrchu yn y gosb, sef dienyddio drwy grogi neu losgi. Byddai unigolion a oedd yn cael eu canfod yn euog o deyrnfradwriaeth yn cael eu dienyddio naill ai drwy dorri eu pen i ffwrdd gyda bwyell neu drwy grogi, diberfeddu a phedrannu. Roedd pobl gyffredin a gafwyd yn euog o deyrnfradwriaeth yn cael eu torri i lawr o’r rhaff yn fyw ac yna byddai eu perfeddion yn cael eu rhwygo allan o flaen eu llygaid. Byddai pennau yn cael eu torri i ffwrdd wedyn ac yna bydda eu cyrff yn cael eu torri'n bedwar rhan.\nYng Nghymru roedd yr Esgob Rowland Lee yn adnabyddus am (ac yn wir yn brolio'r ffaith) ei fod wedi adfer cyfraith a threfn yng Nghymru oherwydd ei fod wedi crogi 5,000 o droseddwyr. Pan benodwyd Lee yn Llywydd Cyngor y Gororau gan Harri VIII yn 1534 roedd yn wynebu tasg anodd i sefydlu trefn yng Nghymru. Ers pasio Statud Rhuddlan gan Edward I roedd Cymru wedi ei rhannu rhwng y Dywysogaeth (a reolwyd dan Gyfraith y Brenin) acArglwyddi’r Mers, a oedd yn gweinyddu eu cyfreithiau eu hunain yn y Mers. Yn aml iawn byddai drwgweithredwyr oedd yn cyflawni troseddau yn y Dywysogaeth - er enghraifft, dwyn gwartheg neu ddwyn defaid, yn ceisio osgoi’r gyfraith drwy ddianc i’r Mers.\nDaeth Mari i gael ei hadnabod fel ‘Mari Waedlyd’ oherwydd ei thriniaeth erchyll o hereticiaid drwy eu llosgi wrth yr ystanc. Eu trosedd oedd gwrthod troi at y ffydd Gatholig. Llosgwyd tua 300 o bobl yn ystod ei theyrnasiad. Yng nghyfnod Elisabeth I crogi, diberfeddu a phedrannu oedd y gosb am deyrnfradwriaeth a llosgi i farwolaeth oedd y gosb ar gyfer gwrachyddiaeth hefyd.\nErbyn diwedd y 18fed ganrif, roedd llawer o bobl yn credu mai’r unig ffordd i ddelio gyda’r cynnydd mewn troseddau oedd dienyddio’r troseddwyr. Erbyn hynny, roedd dros 200 o droseddau yn medru cael eu cosbi drwy ddienyddio.\nOnd erbyn dechrau’r 19eg ganrif roedd llawer o farnwyr yn anghysurus gyda’r syniad o ddedfrydu troseddwr i farwolaeth am fân droseddau fel dwyn defaid neu ddwyn o bocedi. Roedd yn well gan rai droi at drawsgludo pobl. Yn raddol felly yn ystod y 19eg ganrif lleihawyd nifer y troseddau a gosbwyd drwy ddefnyddio'r gosb eithaf. Yn 1823, diwygiodd Robert Peel, sef yr Ysgrifennydd Cartref ar y pryd, y Cod Troseddol, a dileu'r gosb eithaf ar gyfer dros 180 o droseddau. Hyd hynny roedd pigo pocedi, dwyn defaid, gwneud arian ffug yn cael yr un gosb â dynladdiad a llofruddiaeth. Bellach, dim ond am lofruddio neu geisio llofruddio y byddai rhywun yn cael ei grogi.\nGolygfa crogi o baentiad gan Pisanello, 1436–1438\nYn Llundain byddai troseddwyr yn cael eu crogi mewn llefydd fel Tyburn. Crogwyd arweinyddion y ‘Pererindod Gras’ gan Harri VIII yn Tyburn. Roedd cosbau cyhoeddus fel dienyddiadau yn denu tyrfaoedd mawr gan eu bod yn cael eu gweld fel math o adloniant. Byddent yn achlysuron pan fyddai llawer o droseddu yn digwydd, fel dwyn a phigo pocedi, puteindra a throseddau yn gysylltiedig â meddwdod. Byddai tyrfaoedd rhwng 35 a 40,000 yn casglu yn Tyburn ac amcangyfrifwyd bod 100,000 wedi casglu i weld torri pennau cynllwynwyr Cato Street am deyrnfradwriaeth yn 1820.\nCynhaliwyd y crogi cyhoeddus olaf yn 1868. Roedd torfeydd yn arfer dod i wylio crogfeydd cyhoeddus. Roedd crogi yn dal i ddigwydd ym Mhrydain tan 1965, ond y tu ôl i ddrysau caeedig. Doedd crogi ddim yn anghyffredin - fe grogwyd Dic Penderyn am ei ran yng Ngwrthryfel Merthyr Tudful yn 1831. Roedd crogi fel arfer yn gosb i rai oedd wedi troseddu’n ddifrifol. Y dyn olaf i gael ei grogi'n gyhoeddus oedd Michael Barratt. Gwyddel oedd Barratt a oedd wedi gosod ffrwydron yn erbyn wal carchar i geisio cael Gwyddelod eraill allan o’r carchar. Method y cynllun ac fe laddodd y ffrwydrad 12 o bobl.\nYn 1868 felly penderfynodd y Llywodraeth y byddai crogi troseddwyr yn digwydd y tu mewn i furiau’r carchar. Cynhaliwyd y crogi diwethaf ym Mhrydain yn 1965.\nTrawsgludo[golygu | golygu cod y dudalen]\nMerched yn Lloegr yn galaru am eu cariadon sydd i gael eu cludo i Awstralia, 1792.\nErbyn diwedd y 18fed ganrif nid oedd nifer o’r cosbau corfforol llym a chyhoeddus a ddefnyddiwyd o gyfnod y Tuduriaid ymlaen yn cael eu defnyddio. Rhoddwyd terfyn ar gosbau fel gwarthnodi a hollti clustiau. Roedd gosod troseddwyr yn y rhigod yn cael ei weld bellach fel cosb rhy beryglus ac felly dechreuodd y Llywodraeth droi at ddulliau eraill. Un ohonynt oedd trawsgludo. Pasiwyd y Ddeddf Drawsgludo gan y Senedd yn 1718.\nRoedd trawsgludo drwgweithredwyr yn apelio’n fawr at yr awdurdodau achos roedd yn gwaredu’r wlad yn barhaol o bobl beryglus. Roedd yn rhatach na gwario arian ar adeiladu carchardai newydd ac roedd angen gweithwyr rhad yn nhrefedigaethau Prydain, fel Awstralia. O 1718 ymlaen daeth trawsgludo yn gosb oedd yn cynnig dewis arall heblaw crogi ac fe barhaodd hyd 1868. Fel arfer roedd dedfryd trawsgludo naill ai yn 7 neu 14 blynedd neu am weddill eu bywyd. Weithiau roedd modd ennill tocyn i ddod yn ôl yn gynnar.\nYn ôl amcangyfrifon roedd tua 56,000 o bobl wedi cael eu halltudio i America rhwng 1718 a 1785, sef tua chwarter o holl ymfudwyr Prydain i America yn ystod y cyfnod hwn. Gyda Rhyfel Annibyniaeth America daeth y trawsgludo i ben, ond o 1787 ymlaen dechreuwyd anfon troseddwyr i Awstralia. Trawsgludwyd tua 160,000 o Brydain yno rhwng 1787 a 1868. O’r rhain roedd 2,200 yn dod o Gymru. Ymhlith y rhain roedd John Frost, un o arweinyddion y Siartwyr yng Ngwrthryfel Casnewydd yn 1839, a Dai’r Cantwr, un o derfysgwyr Beca. Dychwelodd y ddau yma i Gymru ond eithriadau oedd y rhai a oedd yn dychwelyd.\nRoedd y daith i America yn cymryd rhwng chwech ac wyth wythnos. Roedd yr amodau ar y llong yn erchyll. Roeddent yn cael eu cadwyno yng ngwaelod y llong heb ddigon o fwyd ac awyr iach na dillad addas. Nid oedd rhai yn cael digon o ddŵr i’w yfed, ac er mwyn torri eu syched byddent yn yfed eu dŵr eu hunain. Roedd llawer yn dioddef clefydau oherwydd gorlwytho a diffyg glendid a byddai nifer yn marw wedi eu cadwyno mewn celloedd. Mae’n debyg fod y daith i Awstralia yn waeth oherwydd roedd y gyfradd farwolaethau yn uwch. Credir fod un o bob pump wedi marw ar y daith o Brydain.\nByddai’r mwyafrif o droseddwyr o Gymru yn hwylio i America neu Awstralia o Lundain. Byddai'r llysoedd yn gwneud trefniadau gyda’r ynadon heddwch i’w symud o’r carchardai yng Nghymru i Lundain. \nGlaniad y troseddwyr yn Botany Bay\nUnwaith y byddai'r troseddwyr yn cyrraedd byddent yn cael eu rhoi mewn barics. Roedd bywyd yn galed ac yn greulon ac roeddent yn gorfod gwneud gwaith corfforol. Byddent yn gweithio mewn gangiau cadwyn ac roedd cosb gorfforol yn gyffredin iawn. Roedd y boen o gael eu gwahanu oddi wrth eu teuluoedd yn gosb lem i lawer ohonynt hefyd, ac mae’r baledi a ysgrifennodd rhai yn dangos eu hanobaith a’u hiraeth am adref.\nErbyn canol y 19eg ganrif roedd amodau byw'r troseddwyr yn Awstralia wedi gwella. Roedd sôn ym Mhrydain bod rhai pobl hyd yn oed yn troseddu yn fwriadol er mwyn cael eu hanfon i Awstralia. Bu cynlluniau i anfon gwragedd a phlant troseddwyr draw atynt i Awstralia cyn belled â bod y troseddwyr wedi ymddwyn yn iawn yn y wlad.\nRoedd trawsgludo hefyd wedi dechrau colli cefnogaeth fel cosb addas ac ymarferol. Roedd llawer wedi beirniadu ers blynyddoedd y syniad o drawsgludo pobl i Awstralia, a bod y carcharorion yn ddylanwad drwg ar ei gilydd. Roedd trefedigaethau fel Awstralia wedi dechrau cael digon ar y trefniant hwn hefyd, a daeth trawsgludo i ben yn 1868. Canlyniad hyn oedd mai carchar yn awr oedd y prif arf i gosbi troseddwyr.\nCarchardai[golygu | golygu cod y dudalen]\nPrif erthygl: Carchar\nRoedd carchardai’r 18fed ganrif yn lleoedd ofnadwy. Nid oeddent wedi cael eu cynllunio i gadw carcharorion am dymor hir. Eu gwaith oedd cadw carcharorion nes byddai’r llysoedd yn eistedd neu nes byddent yn derbyn eu cosb. Felly, roedd problemau mawr o ran gorlenwi a chlefydau. Ond dechreuodd pobl fel John Howard ac Elizabeth Fry ymgyrch i ddiwygio'r carchardai, felly erbyn canol y 19eg ganrif roedd amodau yn llawer gwell, gyda mwy o bwyslais ar ddiwygio troseddwyr. Yn ystod y 20fed ganrif gwelwyd datblygu carchardai modern, gyda meddygon, bwyd iach, cyfleoedd addysg ag ymarfer corff. Ers diwedd y 1960au mae carchardai wedi cael eu categoreiddio o A i D, er mwyn gwasanaethu troseddwyr risg isel a risg uchel. Sefydlwyd Canolfannau Cadw Ieuenctid gan y Llywodraeth, ac yn 1988 cyflwynwyd Sefydliadau Troseddwyr Ifanc. \nPlismona[golygu | golygu cod y dudalen]\nPrif erthygl: Heddlu\nMae heddlu'n cael eu hawdurdodi gan wladwriaethau i orfodi'r gyfraith ac atal troseddau.\nYn y canol oesoedd nid oedd heddlu yn bodoli, er bod gan lawer o wledydd Ynadon Heddwch o ryw fath. Cafodd y gwasanaeth heddlu cyntaf a drefnwyd yn ganolog ei greu ym Mharis gan y Brenin Louis XIV, ac ym 1749 roedd modd dod o hyd i'r heddlu cyntaf yn Llundain. Fodd bynnag, ni ddaeth heddlu i lawer o ardaloedd gwledig Prydain tan Ddeddf Heddlu 1856, a nododd fod yn rhaid i bob sir sefydlu gwasanaeth heddlu. Datblygodd yr heddlu yn sylweddol yn yr 20fed ganrif wrth i heddluoedd droi at dechnoleg newydd, fel ceir, radio a theledu cylch cyfyng er mwyn brwydro yn erbyn troseddau. Roedd yr heddlu hefyd yn dibynnu mwy ar dditectifs i adnabod cyflawnwyr troseddau.\n↑ Trosedd a Chosb. Cyd-Bwyllgor Addysg Cymru. tt. p.4. CS1 maint: extra text (link)\n↑ "Cyfraith Hywel Dda | Llyfrgell Genedlaethol Cymru". www.llyfrgell.cymru. Cyrchwyd 2020-03-27.\n↑ Trosedd a Chosb. Cyd-bwyllgor Addysg Cymru. tt. p.5. CS1 maint: extra text (link)\n↑ Trosedd a Chosb. Cyd-bwyllgor Addysg Cymru. tt. p.19. CS1 maint: extra text (link)\n↑ 8.0 8.1 8.2 8.3 "Effaith newid crefyddol yn ystod y 16eg ganrif - Achosion trosedd - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ "Crwydraeth, heresi a theyrnfradwriaeth yn yr 16eg ganrif - Natur troseddau - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ "Twf pwysau economaidd yn ystod oes y Tuduriaid - Achosion trosedd - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ "Gwrachyddiaeth". Llyfrgell Genedlaethol Cymru.\n↑ "Achosion a natur troseddau". BBC.\n↑ "Matthew Hopkins". Encyclopedia Britannica.\n↑ "Dewiniaeth". Llyfrgell Genedlaethol Cymru.\n↑ Price, Fred S. (1904). A History of Caio, Carmarthenshire.\n↑ "Llyfr Swynion John Harries". Llyfrgell Genedlaethol Cymru.\n↑ Davies, John (2008). Gwyddoniadur Cymru yr Academi Gymreig. Gwasg Prifysgol Cymru. t. 635.\n↑ Davies, John (2008). Gwyddoniadur Cymru yr Academi Gymreig. Gwasg Prifysgol Cymru. t. 633.\n↑ Davies, John (2008). Gwyddoniadur Cymru yr Academi Gymreig. Gwasg Prifysgol Cymru. t. 781.\n↑ "Sir Francis Drake | Biography, Accomplishments, & Facts". Encyclopedia Britannica (yn Saesneg). Cyrchwyd 2020-03-27.\n↑ 23.0 23.1 "Hunangofiant Smyglwr | Llyfrgell Genedlaethol Cymru". www.llyfrgell.cymru. Cyrchwyd 2020-03-27.\n↑ "Smyglo yn y 18fed ganrif - Natur troseddau - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ Peredur Lynch, John Davies, Nigel Jenkins, Menna Baines. Gwyddoniadur Cymru yr Academi Gymreig. Gwasg Prifysgol Cymru. tt. 860–861.\n↑ Peredur Lynch, John Davies, Nigel Jenkins, Menna Baines. Gwyddoniadur Cymru yr Academi Gymreig. Gwasg Prifysgol Cymru. t. 562.\n↑ 29.0 29.1 29.2 "Pwysau diwydiannu a threfoli - Achosion trosedd - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ 30.0 30.1 "Anhrefn amaethyddol yn ystod y Chwyldro Diwydiannol - Natur troseddau - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ 31.0 31.1 31.2 "Radicaliaeth a Phrotest 1810-1848" (PDF). CBAC. Cyrchwyd 27 Mawrth 2020.\n↑ "Industrial disorder during the Industrial Revolution - Nature of crimes – WJEC - GCSE History Revision - WJEC". BBC Bitesize (yn Saesneg). Cyrchwyd 2020-03-27.\n↑ "Gwarchod Stori Cymru". Blog Llyfrgell Genedlaethol Cymru. 2019-04-26. Cyrchwyd 2020-03-27.\n↑ Trosedd a Chosb. Cyd-bwyllgor Addysg Cymru. t. 4.\n↑ Trosedd a Chosb. Cyd-bwyllgor Addysg Cymru. t. 5.\n↑ 36.0 36.1 36.2 36.3 "Agweddau yn y 16eg a'r 17eg ganrif - Agweddau tuag at gosbi - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ "Ad-daledigaeth ac ataliaeth o'r 19eg ganrif i'r 21ain ganrif - Agweddau tuag at gosbi - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ "Defnyddio'r gosb eithaf yn gyhoeddus hyd at y 19eg ganrif - Dulliau cosbi - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ Parry, Glyn (2001). Naid i Dragwyddoldeb. Llyfrgell Genedlaethol Cymru. t. 34.\n↑ "Pwrpas cosbi cyhoeddus drwy'r oesoedd - Agweddau tuag at gosbi - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ Parry, Glyn (2001). Naid i Dragwyddoldeb. Llyfrgell Genedlaethol Cymru. tt. 30–31.\n↑ 42.0 42.1 "Y defnydd o alltudio o'r 1770au hyd at y 1860au - Dulliau cosbi - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ Parry, Glyn (2001). Naid i Dragwyddoldeb. Llyfrgell Genedlaethol Cymru. tt. 30, 34.\n↑ "Dulliau eraill o ddelio â charcharorion yn yr 20fed ganrif - Dulliau cosbi - TGAU Hanes Revision". BBC Bitesize (yn Saesneg). Cyrchwyd 2020-03-27.\nWedi dod o "https://cy.wikipedia.org/w/index.php?title=Trosedd_a_chosb&oldid=10785807"\nNewidiwyd y dudalen hon ddiwethaf ar 22 Hydref 2020, am 09:48.


Allyriadau hedfan: Mae'r Comisiwn yn cynnig cymhwyso ETS yr UE i ofod awyr rhanbarthol Ewropeaidd o 1 Ionawr 2014 - Gohebydd yr UE\nCynigiodd y Comisiwn Ewropeaidd heddiw (16 Hydref) ddiwygio system masnachu allyriadau’r UE (EU ETS) fel y byddai allyriadau hedfan yn cael eu gorchuddio ar gyfer y rhan o hediadau sy’n digwydd yng ngofod awyr rhanbarthol Ewrop. Byddai'r addasiad yn y ddeddfwriaeth yn berthnasol o 1 Ionawr 2014 a hyd nes y daw mecanwaith cynlluniedig wedi'i seilio ar y farchnad (MBM) yn berthnasol i allyriadau hedfan rhyngwladol erbyn 2020, yn ôl y Sefydliad Hedfan Sifil Rhyngwladol (ICAO).\nDywedodd y Comisiynydd Gweithredu Hinsawdd, Connie Hedegaard: "Yng ngoleuni'r cynnydd diweddar a wnaed yn ICAO, yn anad dim diolch i waith caled a phenderfyniad Ewrop, mae'r Comisiwn Ewropeaidd heddiw wedi cynnig addasu ETS yr UE fel y byddai allyriadau o'r sector hedfan yn cael eu cynnwys ar gyfer y rhan o hediadau sy'n digwydd mewn gofod awyr rhanbarthol Ewropeaidd. Mae'r Undeb Ewropeaidd wedi lleihau allyriadau nwyon tŷ gwydr yn sylweddol, ac mae'r holl sectorau economaidd yn cyfrannu at yr ymdrechion hyn. Mae'n rhaid i'r sector hedfan gyfrannu hefyd, gan fod allyriadau hedfan yn cynyddu'n gyflym - gan ddyblu er 1990. Rwy'n hyderus y bydd Senedd Ewrop a'r Cyngor yn symud yn gyflym ac yn cymeradwyo'r cynnig hwn yn ddi-oed. Gyda'r cynnig hwn, mae Ewrop yn cymryd y cyfrifoldeb i leihau allyriadau o fewn ei gofod awyr ei hun nes i'r mesur byd-eang ddechrau ''\nByddai nodweddion allweddol y system ETS ddiwygiedig sy'n deillio o'r cynnig hwn fel a ganlyn:\nByddai'r holl allyriadau o hediadau rhwng meysydd awyr yn Ardal Economaidd Ewrop (AEE, sy'n cwmpasu'r 28 aelod-wladwriaeth ynghyd â Norwy a Gwlad yr Iâ) yn parhau i gael eu cynnwys.\nRhwng 2014 a 2020, byddai hediadau i ac o wledydd y tu allan i'r AEE yn elwa o eithriad cyffredinol ar gyfer yr allyriadau hynny sy'n digwydd y tu allan i ofod awyr yr AEE. Dim ond allyriadau o'r rhan o hediadau sy'n digwydd o fewn gofod awyr yr AEE fyddai'n cael eu cynnwys.\nI ddarparu ar gyfer amgylchiadau arbennig gwledydd sy'n datblygu, byddai hediadau i ac o drydydd gwledydd nad ydynt yn wledydd datblygedig ac sy'n allyrru llai nag 1% o allyriadau hedfan byd-eang yn elwa o eithriad llawn.\nHoffai'r Comisiwn weld y cynnig yn cael ei gytuno gan Senedd a Chyngor Ewrop erbyn mis Mawrth 2014 i ddarparu eglurder i weithredwyr awyrennau, a fyddai fel arall yn gorfod ildio lwfansau ar gyfer eu holl allyriadau ar hediadau yn 2013 i ac o drydydd gwledydd erbyn 30 Ebrill 2014.\nGall dogfen Holi ac Ateb fanwl fod gael yma.\nPynciau cysylltiedig:AEEArdal Economaidd Ewropeaiddmecanwaith byd-eang sy'n seiliedig ar y farchnadICAOSefydliad Hedfan Sifil RhyngwladolMBM\nhoelion wyth UAC yn derbyn gwobr amaethyddiaeth Sir Gaerfyrddin\nCliriwyd pob cwmni hedfan #Kazakhstan i hedfan i holl wledydd yr UE\n#Brexit: Pam na fyddai'r #UK yn bachu ar y cyfle i aros yn yr AEE?\nAelodau Senedd Ewrop i gymryd rhan mewn cynhadledd newid hinsawdd #COP22 yn Marrakesh\n#ICAO: Cytundeb Hanesyddol cyrraedd i liniaru ar allyriadau awyrennau rhyngwladol\n# Bid Taiwan am gymorth ICAO


Recriwtio Nawr – Swyddog Prosiect Recriwtio Nawr – Swyddog Prosiect | Coetir Anian Cambrian\nPriosect Coetir Anian\nRecriwtio Nawr – Swyddog Prosiect\nby Deiniol Jones | Medi 12, 2019 | Uncategorized @cy | 0 comments\nLlawn amser, safle Gradd 3 (£20,125 – £25,992 y flwyddyn)\nPWRPAS A SGÔP Y SWYDD\nMae Coetir Anian, neu Cambrian Wildwood, yn brosiect Newydd wedi ei leoli ar safle 350 erw rhwng Machynlleth ac Aberystwyth. Y bwriad yw adfer cynefinoedd a rhywogaethau ar y safle er mwyn creu tirwedd wyllt a naturiol. Rhan fawr o’r prosiect yw addysg ac ymrwymo a’r cyhoedd er mwyn galluogi cyfran fawr o bobl i fedru cymryd rhan yn y prosiect.\nBydd y Swyddog Prosiect yn gyfrifol am greu deunydd cyhoeddusrwydd am y prosiect, rhoi cefnogaeth gweinyddiaeth i Gyfarwyddwr a Swyddog Addysg y prosiect, a chymryd rhan mewn gweithgareddau ar y safle. Mae’r safle yma yn gofyn am unigolyn dynamig sydd yn hapus i weithio ar y safle o bryd i’w gilydd. Mae ymrwymiad positif i’r prosiect ac i waith adfer ecolegol yn angenrheidiol.\nSAFLE YN Y SEFYDLIAD\nYn ateb i: Cyfarwyddwr y Prosiect.\nCyfrifoldeb am: Contractwyr, Gwirfoddolwyr, Cyfranogwyr Rhaglenni.\nCyfrifoldebau ariannu: n/a.\nLleoliad: Mae’r swydd wedi ei leoli yn swyddfa Coetir Anian yn Aberystwyth.\nCreu deunyddiau mewn geiriau a lluniau er mwyn hysbysebu gweithgareddau’r prosiect mewn amrywiaeth o gyfryngau.\nDarparu’r holl gynnwys drwy gyfrwng y Gymraeg a Saesneg.\nRheoli gwefan y prosiect, ei ddiweddaru yn rheolaidd, a gwella’r strwythur a’r cynnwys.\nRheoli holl bresenoldeb cyfryngau cymdeithasol y prosiect a’u diweddaru yn rheolaidd.\nCreu a rhannu datganiadau i’r wasg i gyhoeddiadau lleol a chyhoeddus pan yn briodol.\nDiweddaru ac ychwanegu at ddeunyddiau arddangosiad y prosiect.\nCydweithio’n agos gyda Chyfarwyddwr a Swyddog Addysg y prosiect, drwy roi cefnogaeth weinyddu i helpu i ddarparu holl weithgareddau’r prosiect, yn cynnwys gweinyddu ariannol.\nCefnogi Cyfarwyddwr a Swyddog Addysg y prosiect i gwrdd â gofyniadau’r RDDC (GDPR).\nCydweithio gyda phrif gontractiwr y rhaglen ieuenctid i ddarparu 14 cwrs gwersylla o 4 dydd ar y safle ar gyfer pobl yn eu harddegau. Gall hyn gynnwys campio ar y safle am gyfnod y cwrs. Byddwn yn cynnig hyfforddiant os bydd angen.\nDyddiau gweithio gwirfoddolwyr\nCydweithio gyda staff i arwain y diwrnodau gwaith misol, ac i ddarparu cefnogaeth i gyrsiau gwirfoddoli hirach.\nCydweithio gyda staff i drefnu amrywiaeth o weithgareddau a chyrsiau a chefnogi eu darparu.\nCefnogi’r prosiect drwy fynychu gweithgareddau ac arwain ymwelwyr ar y safle.\nFod wedi ymrwymo a chyfle cyfartal.\nBod yn barod i weithio ar rai penwythnosau.\nMANYLEB PERSON – Swyddog Prosiect\nGradd neu lefel cyfartal o gymhwyster mewn pwnc perthnasol neu brofiad perthnasol iawn.\nCymhwyster ychwanegol mewn pwnc defnyddiol, er enghraifft: ysgrifennu, iechyd a diogelwch, marchnata a.y.b.\nCynhyrchu cynnwys ysgrifenedig am natur i safon broffesiynol.\nDylunio deunydd printiedig ac ar-lein yn cynnwys lluniau ac ysgrifen ar gyfer cyhoeddusrwydd.\nRheoli gwefan drwy ddefnyddio WordPress.\nDefnyddio nodweddi RDDC ac offer gwirio mewn cyfryngau ar-lein a cronfeydd data (e.e. ategion, amodau, a.y.b.).\nArwain grwpiau o wirfoddolwyr mewn gweithgareddau ar dir.\nGwybodaeth o goed a bywyd gwyllt Prydeinig.\nDealltwriaeth o egwyddorion adfer ecolegol.\nGALLUOEDD A SGILIAU\nYr iaith Gymraeg I Lefel 5: Cymraeg rhugl yn ysgrifenedig ac ar lafar.\nSgiliau ysgrifenedig ardderchog.\nCymwys a meddalwedd cyfrifiadurol swyddfa safonol.\nSgiliau da o withio mewn tim.\nSgiliau trefnu a cymhelliant I fedru gweithio heb oruchwyliaeth.\nHyblygrwydd I fedru gweithio fel yr angen, yn cynnwys rhai penwythnosau.\nBod yn barod I deithio I’r safle ac I safleoedd eraill ar gyfer gweithgareddau.\nBod yn barod I dreulio cyfnodau estynedig yn yr awyr agored, yn cynnwys campio yn wyllt.\nRheoli tir a sgiliau ymarferol eraill.\nRecriwtio Nawr – Swyddog Prosiect 12th Medi 2019\nProsiect addysgol coetir a bywyd gwyllt wedi ei ariannu 13th Awst 2019\nBeaver Update 17th Mai 2017\nForestry in Wales 9th Mai 2017\nLand Purchase at Cefn Coch 30th Ebrill 2017\nWhat is rewilding? 20th Ebrill 2016\nDatganiad i'r Wasg (1)\nMedi 2019 (1)


Rhaid i lunio polisïau’r UE wrando ar alwad pleidleiswyr am newid, dywed ASEau yn nadl uwchgynhadledd yr UE - Gohebydd yr UE\nRhaid i lunio polisïau’r UE wrando ar yr alwad am newid a wnaed yn etholiadau Ewrop, meddai mwyafrif arweinwyr grwpiau ASEau yn y ddadl ddydd Mercher ar ganlyniad uwchgynhadledd yr UE 26-27 Mehefin. Beirniadwyd penaethiaid gwladwriaeth am eu hagwedd 'busnes fel arfer' yn yr uwchgynhadledd yn y ddadl gyntaf hon o'r 8fed ddeddfwrfa ym mhresenoldeb Llywyddion y Cyngor Ewropeaidd a Chomisiwn Herman Van Rompuy a José Manuel Barroso.\nAgorodd arweinydd grŵp EPP Manfred Weber (DE) gyda rhybudd na ddylid cymryd heddwch yn Ewrop yn ganiataol. Tynnodd sylw hefyd at y "cysylltiad rhesymegol" rhwng democratiaeth a phenderfyniadau a wnaed yn Senedd Ewrop. Gan danlinellu blaenoriaethau ar gyfer y blynyddoedd i ddod, pwysleisiodd Weber fod yn rhaid i'r UE fod yn agored ac yn barod i ddiwygio er mwyn sicrhau dyfodol disglair.\nDywedodd arweinydd S&D Gianni Pittella (IT) fod enwebiad y Cyngor o Jean Claude Juncker ar gyfer Llywydd y Comisiwn yn “fuddugoliaeth i ddemocratiaeth”. Gan restru'r heriau o'n blaenau, dywedodd "Rydyn ni am i'r Cyngor Ewropeaidd wneud y cytundeb twf yn fwy hyblyg. Rydyn ni eisiau ymatebion ymarferol i gwestiynau ymarferol, seilwaith ynni, bondiau prosiect, ynghyd â gwell defnydd o gyllideb yr UE a chynnydd yng nghyllideb yr UE. eisiau gwrthdroi tlodi cynyddol ac anghyfiawnder cymdeithasol, gwell amddiffyniad i weithwyr trawsffiniol a pholisi mewnfudo newydd gyda rhannu baich. "\nDywedodd arweinydd yr ECR, Syed Kamall (DU) mai'r collwr yn yr etholiad oedd y status quo. Rhybuddiodd fod yn rhaid i'r UE ddiwygio nawr i wynebu'r heriau ar gyfer y dyfodol a bod y rhwymedigaeth hon i newid yn berthnasol i Senedd Ewrop hefyd. "Mae yna bobl yn y tŷ hwn o hyd sy'n glynu wrth syniadau o'r 1950au", meddai.\nCroesawodd arweinydd ALDE Guy Verhofstadt (BE) enwebiad Juncker fel "buddugoliaeth i Senedd Ewrop, democratiaeth, a dinasyddion". Nawr roedd angen i Juncker chwilio am glymblaid o fewn Senedd Ewrop i lunio strategaeth newid, a dylai'r Comisiwn ddefnyddio ei hawl i fenter os bydd Senedd Ewrop yn gofyn amdani, meddai.\nBeirniadodd arweinydd GUE / NGL Gabrielle Zimmer (DE) benaethiaid gwladwriaeth am fod yn anghofus yn yr etholiadau. "Mae pobl wedi dweud 'na' wrth UE o ryddfrydoli a thoriadau llym. Maen nhw eisiau atebion i'r problemau maen nhw'n eu hwynebu", meddai.\nPwysleisiodd arweinydd y Gwyrddion, Rebecca Harms (DE) ei bod yn bryd cyflawni'r newidiadau yr oedd dinasyddion eu heisiau. "Fe wnaethon ni geisio yn Senedd ddiwethaf Ewrop ond ni weithiodd allan mewn gwirionedd," meddai. Nododd niweidiau'r angen i symud ymlaen yn gyflymach o ran ynni a beirniadu arweinwyr yr UE am ddangos rhy ychydig o uchelgais.\nBeirniadodd arweinydd EFDD, Nigel Farrage (DU) arweinwyr cenedlaethol hefyd am beidio â newid tacl er gwaethaf yr etholiad. "Mae hyd yn oed nod undeb agosach fyth yn parhau, er ar gyflymder gwahanol. Mae angen i ni ddod â symudiad rhydd i'r DU i ben ond ni fydd yn digwydd oni bai ein bod ni'n gadael yr UE. Rhaid i ni beidio â chael ein trapio y tu mewn i'r amgueddfa hon," meddai.\nWrth agor y ddadl, amlinellodd Llywydd y Cyngor Ewropeaidd, Herman Van Rompuy, flaenoriaethau’r arweinwyr cenedlaethol am y blynyddoedd i ddod, yn benodol marchnad sengl ddigidol, polisi ynni, rheolau disgyblaeth ariannol gytbwys yn well, a nod trosfwaol o reoleiddio craffach. Tanlinellodd hefyd, er y byddai newid yn nodweddu'r blynyddoedd i ddod, dylent hefyd weld cydgrynhoad o'r hyn y mae'r UE yn ei wneud yn dda.\nWrth edrych ar yr heriau Ewropeaidd sydd o'n blaenau, dywedodd Barroso “dylai'r UE fod yn fawr ar bethau mawr ac yn fach ar bethau bach" ac "y dylai'r ffocws fod ar dwf a swyddi". "Yn y gorffennol nid oedd diffyg penderfyniadau, ond weithiau roedd diffyg gweithredu, "cyfaddefodd.\nWrth enwebu Jean-Claude Juncker fel ei olynydd, dywedodd Barroso: "Mae cymwysterau a phrofiad Ewropeaidd Juncker y tu hwnt i unrhyw amheuaeth."\nrecordiad fideo o drafodaeth (02.07.2014)\nCasgliadau Cyngor Ewropeaidd 26/27 Mehefin 2014\nPynciau cysylltiedig:rhannu baichtoriadau syfrdanolcynnwysllawn-ddelweddGabrielle Zimmerpolisi mewnfudorhyddfrydolibuddugoliaeth i ddemocratiaeth


Dydd Iau, 12 Ebr 2018, 19:30\nDim ond tair wythnos sy’n weddill yn nhymor Uwch Gynghrair Cymru ac mae’n hynod o dynn yn y ras i sicrhau pêl-droed Ewropeaidd.\nBydd Y Seintiau Newydd yn cynrychioli Cymru yn rowndiau rhagbrofol Cynghrair y Pencampwyr dros yr haf, tra bydd y clwb sy’n gorffen yn 2il, enillwyr Cwpan Cymru ac enillwyr y gemau ail gyfle yn camu i rowndiau rhagbrofol Cynghrair Europa.\nNos Wener, 13 Ebrill\nY Bala v Y Seintiau Newydd | Nos Wener – 19:45\nMae’r Seintiau wedi sicrhau eu lle yn Ewrop drwy selio’r bencampwriaeth, ond mae gobeithion Y Bala o gyrraedd Ewrop wedi cymryd dipyn o ergyd yn yr wythnosau diwethaf.\nMae criw Colin Caton wedi colli eu tair gêm ddiwethaf gan syrthio i’r 4ydd safle, bum pwynt o dan Cei Connah a Bangor.\nOs all Cei Connah orffen yn ail ac ennill Cwpan Cymru, yna mi fydd y tîm sy’n gorffen yn 3ydd yn camu i Ewrop, ac efallai mae dyna yw’r nod realistig i’r Bala erbyn hyn gan eu bod eisiau chwarae Bangor ar benwythnos ola’r tymor.\nMae’r Seintiau wedi ennill 3-0 yn eu tair gêm yn erbyn Y Bala y tymor hwn, felly tydi’r Bala heb sgorio yn erbyn YSN y tymor yma.\nYn rhyfeddol, dyw’r Bala heb sgorio mwy na dwywaith mewn unrhyw gêm ers mis Hydref (21 gêm ers ennill 1-3 yn erbyn Y Drenewydd).\nMae’r Seintiau wedi selio eu 12fed pencampwriaeth, a’r seithfed yn olynol yn nhymor cyntaf Scott Ruscoe wrth y llyw.\nOnd yn y bedair blynedd diwethaf mae’r Seintiau wedi colli o leiaf unwaith ym mhob tymor ar ôl sicrhau’r bencampwriaeth… yn y pedwar tymor diwethaf (heb gynnwys y tymor yma) mae’r Seintiau wedi colli 11 o’u 128 gêm gynghrair (8.6%) – ond wedi colli 5 o’u 17 gêm ar ôl sicrhau’r bencampwriaeth (29%).\nMae’r Seintiau wedi colli pedair gêm gynghrair y tymor hwn (vs Bangor x2, Barri a’r Drenewydd) – mae na 10 mlynedd ers i’r Seintiau golli mwy na pedair gêm gynghrair mewn tymor.\nBydd Y Bala’n gobeithio ail-adrodd campau fis Ebrill diwethaf pan enillon nhw yn erbyn Y Seintiau Newydd am y tro cyntaf erioed, ac hynny yn rownd derfynol Cwpan Cymru (2-1).\nMae’n debygol y bydd capten Y Bala, Chris Venables yn gwneud ei 400fed ymddangosiad yn UG Cymru gan ddod y 19eg chwaraewr i gyrraedd y garreg filltir.\nY Seintiau Newydd 3-0 Y Bala (16/03/18)\nY Bala 0-3 Y Seintiau Newydd (02/01/18)\nY Seintiau Newydd 3-0 Y Bala (19/08/17)\nPrestatyn v Aberystwyth | Nos Wener – 19:45\nMae Prestatyn yn sicr o syrthio o UG Cymru ar ddiwedd y tymor, ond dyw Aberystwyth ddim yn ddiogel o’r cwymp chwaith.\nGyda tair gêm yn weddill, mae yna bum pwynt yn gwahanu Caerfyrddin (11eg) ac Aberystwyth (10fed), ac mi fydd Aber eisiau agor y bwlch ymhellach cyn i’r ddau glwb gwrdd y penwythnos nesaf.\nByddai buddugoliaeth i Aberystwyth yn golygu y byddai’n rhaid i Gaerfyrddin guro Llandudno ddydd Sadwrn os am osgoi’r cwymp y penwythnos hwn.\nEr bod Aberystwyth mewn safle gwael yn UG Cymru, fe all y clwb sicrhau eu lle yn rowndiau rhagbrofol Cynghrair Europa pe bae nhw’n trechu Cei Connah yn rownd gynderfynol Cwpan Cymru fis nesaf.\nMae Prestatyn ar rediad o 15 gêm heb ennill ym mhob cystadleuaeth (cyfartal 2, colli 13) ac am ddychwelyd i Gynghrair Huws Gray ar ôl un tymor yn ôl yn y brif adran.\nDydd Sadwrn, 14 Ebrill\nCei Connah v Bangor | Dydd Sadwrn – 14:30\nByddai neb wedi rhagweld y grasfa roddodd Cei Connah i Fangor yn rownd gynderfynol Cwpan Cymru y penwythnos diwethaf, yn enwedig gan mae gwahanieth goliau’n unig sy’n gwahanu’r ddau glwb yn y ras am yr ail safle.\nRoedd tîm Andy Morrison yn llawn haeddu’r fuddugoliaeth nos Sadwrn diwethaf (6-1) gyda’r blaenwr corfforol Andy Owens yn serennu i’r Nomadiaid gan rwydo hatric.\nEr bod Cei Connah’n uwch na Bangor yn y tabl (ar wahaniaeth goliau), mae tîm Kevin Nicholson eisoes wedi curo’r Nomadiaid deirgwaith yn UG Cymru y tymor hwn, gan gadw tair llechen lân.\nOnd Cei Connah sydd â’r record amddiffynnol gryfaf yn UG Cymru.\nMae ‘na chwe cerdyn coch wedi eu dangos yn y naw gêm ddiwethaf rhwng y timau… tair o rheiny i gapten Cei Connah, George Horan sydd wedi ei wahardd y penwythnos hwn!\nOs bydd Y Bala wedi colli yn erbyn YSN nos Wener, yna byddai buddugoliaeth i Gei Connah neu Bangor yn golygu bod Y Bala allan o’r ras am yr ail safle.\nMae Cei Connah a Bangor wedi methu a sicrhau trwydded ddomestig i aros yn UG Cymru ar gyfer y tymor nesaf, ond mae ganddynt gyfle i apelio cyn y penderfyniad terfynol ar 26 Ebrill.\nCei Connah 6-1 Bangor (07/04/17) Rownd Gynderfynol Cwpan Cymru\nBangor 1-0 Cei Connah (16/02/18)\nCei Connah 0-2 Bangor (17/11/17)\nCei Connah 2-0 Bangor (03/10/17) Ail Rownd Cwpan y Gynghrair\nBangor 1-0 Cei Connah (26/09/17)\nDim ond un pwynt sy’n gwahanu’r ddau glwb ac fe all gorffen yn 5ed yn hytrach nac yn 6ed fod yn arwyddocaol yn y gemau ail gyfle er mwyn sicrhau gêm gartref yn y rownd gynderfynol.\nBydd y Derwyddon yn hyderus ar ôl curo’r myfyrwyr ym mis Chwefror, ac yn dilyn eu buddugoliaeth yn erbyn Y Bala yn eu gêm ddiwethaf.\nOnd Met oedd yn fuddugol ar eu hymweliad diwethaf i’r Graig, ar benwythnos agoriadol y tymor.\nMae hi wedi bod yn gyfnod caled i hogiau Christian Edwards sydd wedi colli naw o’u 11 gêm ddomestig ddiwethaf, ac ond wedi curo Caerfyrddin (11eg) yn ystod y rhediad hwnnw.\nEfallai bod Met Caerdydd wedi bod yn canolbwyntio’n fwy ar gystadleuthau’r prifysgolion gan iddyn nhw ennill Cwpan Prifysgolion Cymru ym mis Mawrth drwy drechu Prifysgol Hartpury yn y ffeinal.\nMet Caerdydd 1-3 Derwyddon Cefn (17/02/18)\nMet Caerdydd 1-1 Derwyddon Cefn (19/11/17)\nDerwyddon Cefn 0-3 Met Caerdydd (12/08/17)\nCaerfyrddin v Llandudno | Dydd Sadwrn – 15:30\nMae angen triphwynt ar Gaerfyrddin os am unrhyw obaith gwirioneddol o osgoi’r cwymp.\nByddai buddugoliaeth i Aberystwyth ym Mhrestatyn nos Wener yn golygu y byddai’n rhaid i Gaerfyrddin guro Llandudno ddydd Sadwrn os am osgoi’r cwymp y penwythnos hwn.\nOnd mae yna ddryswch yn yr awyr gan nad yw hi’n sicr y bydd dau glwb yn esgyn o’r cynghreiriau is, a gan nad yw Cei Connah na Bangor wedi derbyn y drwydded ddomestig hyd yma, mae’n bosib na fydd y tîm sy’n gorffen yn 11eg yn syrthio wedi’r cyfan.\nMae Llandudno wedi selio eu lle yn y gynghrair ar gyfer y tymor nesaf ac yn dilyn eu buddugoliaeth a’u llechen lân yn erbyn Aberystwyth yn eu gêm ddiwethaf, mi fydd Iwan Williams yn benderfynol o orffen y tymor gyda rhediad cryf.\nDyw Caerfyrddin heb sgorio gôl gartref yn erbyn Llandudno ers Rhagfyr 2015.\nLlandudno 3-2 Caerfyrddin (17/02/18)\nCaerfyrddin 0-0 Llandudno (09/12/17)\nLlandudno 3-0 Caerfyrddin (12/08/17)\nDydd Sul, 15 Ebrill\nY Barri v Y Drenewydd | Dydd Sul – 15:30 (S4C)\nByddai gêm gyfartal yn ddigon i’r Barri sicrhau’r 7fed safle a chadarnhau eu lle yn y gemau ail gyfle.\nMae’r Barri wedi ennill eu chwe gêm ers yr hollt gan sgorio 14 o goliau, ildio dim ond tair gôl, ac mae’r golwr Mike Lewis wedi cadw tair llechen lân yn olynol.\nOnd mae hi wedi bod yn dymor sâl i’r Drenewydd yn UG Cymru, ac mae’n hynod debygol na fydd y Robiniad yn cyrraedd y gemau ail gyfle am y tro cyntaf ers pum mlynedd.\nMae’r ddau glwb wedi bod heb eu prif flaenwr yn ddiweddar ond mae’n debygol y bydd Kayne McLaggon (12 gôl gynghrair) yn dychwelyd i dîm Y Barri y penwythnos hwn yn dilyn anaf i’w ffêr ym mis Chwefror.\nRoedd yr ymosodwr wedi teithio gyda’r tîm i Brestatyn y penwythnos diwethaf cyn i’r gêm honno gael ei gohirio am y trydydd tro!\nO ran Y Drenewydd, mae anaf Jamie Reed yn un fwy difrifol gan na fydd yn gallu chwarae eto’r tymor yma, a bydd gofyn i’w prif sgoriwr Nick Rushton i arwain y llinell flaen unwaith eto (8 gôl gynghrair).\nY Drenewydd 1-2 Y Barri (17/02/18)\nY Drenewydd 3-0 Y Barri (18/11/17)\nY Barri 2-0 Y Drenewydd (09/09/17)\nBydd uchafbwyntiau holl gemau UG Cymru i’w gweld ar Sgorio ddydd Llun am 5:35 ar S4C.\n← Parc Latham, Y Drenewydd i gynnal rownd derfynol Cwpan Cymru JD 2017/18\nRhagolwg: Y Barri v Y Drenewydd →\nAr y diwrnod yma ym 1992, chwaraeodd Kit Symons ei gêm gyntaf erioed i Gymru.\nY Seintiau Newydd 2–2 Y Barri\nY Drenewydd 3–2 Caernarfon\nMet Caerdydd 3–0 Llandudno\nDerwyddon Cefn 3–1 Aberystwyth\nLlanelli 0–3 Caerfyrddin\nMet Caerdydd 3–0 Derwyddon Cefn\nSgorio – Nos Lun am 5:30\nBangor v Caernarfon fydd gêm fyw Cwpan Cymru Sgorio


DVD car ar gyfer Hyundai Verna / Accent / Solaris 2011-2012 China Manufacturer\nDisgrifiad:DVD car ar gyfer Hyundai Verna,DVD Car Verna / Accent / Solaris,DVD car ar gyfer Hyundai Accent\nHome > Cynhyrchion > Dvd Car Android Hyundai > DVD car ar gyfer Hyundai Verna / Accent / Solaris 2011-2012\nDVD car ar gyfer Hyundai Verna / Accent / Solaris 2011-2012\n1. DVD car ar gyfer Hyundai Verna / Accent / Solaris 2011-2012 - Cefndir deinamig wedi'i bersonoli: Cefnau 7dynamig ar gael. Gall cwsmer hefyd ddefnyddio eu lluniau fel cefndir.\n2. DVD car ar gyfer Hyundai Verna / Accent / Solaris 2011-2012 yw'r defnydd o GPS (System Lleoli Byd-eang) gyda'r map electronig i'w gyflawni, gall fod yn gyfleus ac yn gywir dweud wrth y gyrrwr am fynd i gyrchfan y byrraf. neu'r llwybr cyflymaf, yn gynorthwyydd da i'r gyrrwr. Gyda chwaraewr llywio ceir, gall pobl gael amser effeithlonrwydd gyda thrip.\n3. Yn gydnaws â rheolyddion olwyn lywio: sgipiwch i'r gân nesaf, addaswch y cyfaint neu newid sianel arall, i gyd heb orfod tynnu'ch dwylo oddi ar y llyw, gan wneud eich taith yn ddiogel ac yn fwy pleserus gyda'r DVD car hwn ar gyfer Hyundai Verna / Accent / Solaris 2011-2012 .\nLluniau o DVD car ar gyfer Hyundai Verna / Accent / Solaris 2011-2012 :\nAtegolion DVD car ar gyfer Hyundai Verna / Accent / Solaris 2011-2012:\nDVD car ar gyfer Hyundai Verna DVD Car Verna / Accent / Solaris DVD car ar gyfer Hyundai Accent DVD car ar gyfer 2017 Hyundai Verna DVD car ar gyfer Hyundai DVD car ar gyfer Hyundai Elantra DVD car ar gyfer Hyundai I35 DVD car Hyundai Verna


Cydnabod Parafeddyg AAC am 14 mlynedd o wasanaeth\nMae parafeddyg gydag Ambiwlans Awyr Cymru wedi ei wobrwyo am 14 mlynedd o wasanaeth i elusen hofrennydd Gogledd Cymru, yn achub bywydau ar draws Cymru.\nMae Carl Hudson, Ymarferydd Gofal Critigol ar hofrennydd Ambiwlans Awyr Cymru, wedi derbyn gwobr am 14 mlynedd o ymroddiad i’r gwasanaeth, gan ddringo ar yr hofrennydd am y tro cyntaf yn 2003.\nLansiwyd yr elusen hofrennydd yn gyntaf ar Ddydd Gŵyl Dewi 2001, gan ddechrau fel gwasanaeth un hofrennydd yn hedfan o faes awyr Abertawe 5 diwrnod yr wythnos; erbyn hyn, mae’r elusen yn meddu ar bedwar hofrennydd sydd yn gweithio 365 diwrnod y flwyddyn.\nDwy flynedd ar ôl lansio’r elusen, roedd Ambiwlans |Awyr Cymru wedi dechrau apêl codi arian er mwyn cyflwyno ambiwlans awyr i ogledd Cymru, ac erbyn mis Gorffennaf, roedd yr elusen wedi lansio gwasanaeth 5 diwrnod ym maes awyr Caernarfon, ac yn sgil ymdrechion codi arian parhaus, cynyddwyd y gwasanaeth i wasanaeth 7 diwrnod yr wythnos.\nYmunodd Carl gyda’r ambiwlans awyr pan lansiwyd gwasanaeth yr elusen yng Ngogledd Cymru, ac roedd yn un o’r parafeddygon cyntaf i hedfan ar fwrdd hofrennydd Caernarfon Ambiwlans Awyr Cymru.\nMae’r parafeddyg wedi gweld yr elusen yn datblygu ac yn tyfu dros y pedair blynedd ar ddeg ac mae ef hefyd wedi datblygu dros y cyfnod hwn drwy ddod yn Ymarferydd Gofal Critigol gyda’r gwasanaeth.\nMae’r ‘Welsh Flying Medics’ yn wasanaeth datblygedig, yn gosod meddygon ymgynghorol ac Ymarferwyr Gofal Critigol ar hofrenyddion Ambiwlans Awyr Cymru, er mwyn darparu triniaethau meddygol arloesol ar ochr yr heol.\nCyflynwyd y gwasanaeth hwn yn AAC yn 2015, a hynny dros gyfnod o amser, gan ddechrau ar hofrennydd yr elusen yn Llanelli a’r Trallwng. Ym mis Awst, roedd y gwasanaeth wedi ehangu ac mae’r Tîm Gofal Critigol nawr yn hedfan ar hofrennydd AAC yng Nghaernarfon i wasanaethu Gogledd Cymru.\nWrth gyflwyno’r gwasanaeth arbenigol hwn i Ogledd Cymru, roedd Carl wedi mynd ar hyfforddiant pellach er mwyn dod yn Ymarferydd Gofal Critigol gyda’r gwasanaeth, gan helpu i hedfan yr Uned damweiniau ac Achosion Brys i ochr yr heol. Wrth lansio’r gwasanaeth, diolchwyd i Carl am ei gyfraniad rhagorol i waith yr elusen, yn gwasanaethu pobl Cymru am bedair blynedd ar ddeg.\nCyflynwyd y deyrnged i Carl gan ymddiriedolwr Ambiwlans Awyr Cymru, Dafydd Jones-Morris, yng nghanolfan awyr yr elusen yng Nghaernarfon, er mwyn cydnabod ei ymroddiad i waith Ambiwlans Awyr Cymru ar draws y wlad.\nDywedodd Angela Hughes, Prif Weithredwr Ambiwlans Awyr Cymru: “Roeddem am gyflwyno’r deyrnged hon i Carl er mwyn diolch iddo am mai ef yw’r aelod criw sydd wedi bod yn rhan o Ambiwlans Awyr Cymru am y cyfnod hwyaf.\n“Mae Carl wedi bod yn rhan o’r gwasanaeth ers i ni ddechrau ein gwaith yng Ngogledd Cymru, ac mae wedi hedfan miloedd o gyrchoedd achub, yn achub bywydau dirifedi.\n“Rydym yn hynod galch o gyflwyno’r deyrnged hon i Carl ac yn diolch iddo am ei waith ymroddedig i bobl Cymru.”